89400 | 2020-08-04 10:28:24\nYaradan bəndələrini sevgidən yaradır, sevgi ilə yaradır və nurundan bir zərrə yaratdığına bəxş edir. Elə bax, o nur yaradılmışın həyat yolunda hər zaman özünü göstərir: istedad kimi, ağsaqqal kimi, igid kimi, ziyalı kimi. Bir sözlə, sevilən insan kimi... Bu gün haqqında danışacağımız məşhura da yaradan tərəfindən verilən nur uzun illər onu başqalarından seçib-fərqləndirib. Söhbət xalq artisti, tanınmış diktor Rafiq Hüseynovdan gedir. Bu gün Şuşa-Qarabağ torpağının havasından, suyundan, təbii gözəllikərindən qaynaqlanan minlərlə möcüzəli səslərdən birinin sahibi olan möcüzə səsli məşhurun doğum günüdür .\nHələ 2006-cı ildə tanınmış jurnalist Vasif Quliyevin məsləhəti ilə bulaq səsli, nur simalı, istedadlı insanla görüşmək mənə də nəsib oldu. Bu yazı Rafiq Hüseynovun 60 yaşı ərəfəsində yazılmışdı. Heç bir saytda dərc etdirmədiyim həmin müsahibəni nəzərinizə çatdırmaq istədim . Həm hörmətli pedaqoqun xatirəsini yad etmək ücün\nHaşiyə: Rafiq Hüseynovhazırda işğal altında olan təkrarsız gözəllikləri ilə dünyanın ən gözəl şəhərlərindən biri olan Şuşada anadan olub. 17 yaşında AzərbaycanTeleviziyasında çalışdıqdan sonra1966-cı ildə təcrübəçi diktor kimi fəaliyyətə başlayıb. 2016-cı ildə Azərbaycan Milli Kino Günü münasibətiləAzərbaycan RespublikasıKinematoqrafçılar İttifaqının təsis etdiyi illik mükafata layiq görülüb.Televiziya diktoruRoza Tağıyevanın həyat yoldaşı olub. Hazırda aparıcı kimi tanınanLeyli Hüseynlininatasıdır. 26 oktyabr 2017-ci ildəAlmaniyanınDüsseldorf..şəhərində dünyasını dəyişib. 2 noyabr 2017-ci ildə cənazəsi Almaniyadan Bakıya gətirilib.3 noyabrda isəRəşid Behbudov adına Azərbaycan Dövlət Mahnı Teatrındabaş tutan vida mərasimindən sonra Yasamal qəbiristanlığında dəfn olunub.\nMöcüzə səsli diktor\n-Rafiq müəllim sizi tanımayan, səsinizə, diksiyanıza valeh olmayan çox az adam olar ki. onlar da ya gənclər olar ya da respublikadan kənarda yaşayan soydaşlarımız...Özünüzü sizi tanımyanlara necə təqdim edərdiniz?\n- 1964-cü ildə Azərbaycan Dövlət Televiziya və Radio Verlişləri Komitəsinəişə işıqçı işinə düzəldim. O, vaxt 18 yaşım vardı. Çox keşmədi səsim -diksiyam diqqətləri çəkdi və diktor kimi fəaliyyətə başladım.\nSonra isə Sosial İdarəetmə və Politologiya İnstitutunda həmçinin, Azərbaycan Dövlət Mədəniyyət və İncəsənət Universitetində müəllim işləmişəm. "Yurd” jurnalında baş redaktoru olmuşam. Pedaqoqam, professoram... indi baxın də, kim necə istəyir elə də tanısın.(gülümsəyir)\n-Biz tamaşaçılar, diktorluq sənətini adi və asan bir sənət kimi qəbul etmişik. Bu doğrudanmı belədi?\n-O dövrdə dostlarım, tanışlarım məni görəndə deyirdilər ki, sənə nə var eeyy, ən asan işdə işləyirsən, vərdiş etmisən, gəlib üzündən oxuyub gedirsən, işin bitmiş olur. Amma əslində belə deyil, ekranda deyəcəyim sözün , kəlmənin, cümlənin, mətnin məsuliyyətin dərindən hiss etmişəm. Təsəvvür edin 8 milyonluq xalq yeganə kanal olan Az TV vasitəsi ilə səni izləyir, hər kəlmənə, hər sözünə , hətta vurğu işarənə diqqətlə fikir verir. Burda kiçicik bir səhv sənin fəaliyyətinə böyük nöqsan, qara kölgə sala bilərdi.Sovet dönəmində ən ciddi və o dövr üçün nadir hesab edilən bir sənətdə olmaq hər gün öz üzərimdə işləməyə məni sövq edirdi. Papulyarlıq qazandıqdan sonra da onu müəyyən səviyyədə saxlamaq da gündəlik əmək tələb edirdi.\n-Təbii ki, adi insan olan diktorun da dərdi, sevinci var. Bu hissləri tamaşaçılardan necə gizlədə bilirdiniz?\n-O vaxtlar nəinki Az TV-də elə sovet məkanında da robotluğa böyük meyl vardı. Yəni diktor emosiyalarını, hisslərini tamaşaçıya bildirmədən xəbərini- mətnini oxumalı, verlişi başa vurmalıydı. Amma mən başqa yol seçmişdim. Diktoru tamaşaçıya insan kimi də göstərməyə çalışırdım. Bütün verlişlərdə səmimiyyətə üstünlük verirdim.\n-Ömrünüzün, sənətinizin ən məhsuldar dövründə qəflətən sənəti atıb getdiniz... Axı siz bu sənətə 1964-cü ildən can qoymuşdunuz? Getməyinizə nədən zərurət yarandı?\n-Həmin dövrdə "Qarabağ problemi” yenicə alovlanırdı. Həm respublika daxilində, həm də televiziyada cərəyan edən hadisələr sırf siyasi oyunlar xarakteri daşıyırdı deyə, sevdiyim yurdumun üzərində qurulmuş oyunlarda iştirak etməmək üçün bir müddət ekrandan kənarda qalmağı üstün tutdum. Hiss edirdim ki, bu çirkin oyunlarda məndən də istifadə edilməyə başlayır. Elə mətnlər oxumalıydım ki, bu xalqın xeyrini deyil, siayətçilərin və siaysi oyunların mənafeyini güdsün. Sizin dediyiniz kimi, orda uzun illər can qoymağıma baxmayaraq, xalqıma yalan söyləməmək, qarşılarında başı aşağı olmamaq üçün uzaqlaşdım.\n-Elə olub ki, bu sənətə gəldiyiniz üçün peşmanşılıq hissi keçirəsinizi?\n-Bu sənət məni xalqa tanıdıb və bu sənətin sayəsində respublikanın ən tanınmış ziyalıları ilə təmasda olmuşam. Xalqın elitar təbəqəsi ilə əlaqələr qurmaq beynimdə , mənəviyyatımda, daxilimdə bir zənginləşdirmə yaratdı. Və ən əsası isə biz diktorlar bütün evlərin çağrılmamış qonaqları idik. Səhər də, axşam da , günorta da ən müxtəlif verlişlərlə onların qarşısında olurduq. Odur ki, ən böyük qazancımız xalqın sevgisi olub. Mən televiziyadan gedəndən sonra yolda, məclislərdə, tədbirlərdə qarşılaşdığım minlərlə insan bu gedişimə təəssüf etdiklərini bildirir və mənə yenidən geri qayıtmağı tövsiyyə edirdilər.\n- Bir professional diktor kimi hazırki diktor və aparıcıların işi sizi qane edirmi?\n-Tamamilə mənfi qiymət vermək düzgün olmazdı. Beləki, hər bir kanalın öz yolu, layihəsi, öz proqramı var. Hər kanalda mütləq bir verliş adamı cəlb edir. Amma aparıcılığı görəndə isə özümü narazılıq etməkdə haqlı bilirəm. Çünki bir sənəti mükəmməl mənimsəmək üçün ilk oncə onun təməlini öyrəmmək, məktəbini keçmək lazımdı. Peşəkar aparıcımütləq diktorluq məktəbini keçmək lazımdı. Birdə aparıcılarda ən böyük problem ləhcə ilə danışmaqdır ki buda ekran-efir üçün deyil.Peşəkarlarda ləhcə probleni olmaz! Növbəti narazılığım isə ekranlarda maarifləndirici yox əyləncəli proqlara geniş yer verilməsidi. Hətta ən pisi odur ki, əyləncəli verlişlərin aparıcıları həm dil xətaları edir, həm ləhcə ilə danışır, çox vaxt verlişə dəxli olmayan frasa və sözlərdən istifadə edirlər.\n-Əgər seçim qarşısında qalsaydınız, hansı televiziyada , hansı verlişi aparmaq istəyərdiniz?\n-Mənim müəllif proqramım vardı: ”Televiziyanın qonaq otağı” O proqrama dəvət etdiyim qonaqla 2-3 saat söhbətim olardı. Elə olardı ki, o proqramda qonağın daxili aləmi, mənəviyyatı, xarakteri tamaşaçı qarşısında açılardı. Məsələn gözəl aktrisamız Leyla Bədirbəyli ilə söhbətimizdən sonra şair Bəxtiyar Vahabzadə zəng vurub heyrətlə dedi ki,o, necədə savadlı, bilikli xanım imiş, səviyyəli insan imiş. Studiyaya rəssam da dəvət etmişdim. Mən qonaqla söhbətləşərkən o, qonağın portretini yaradırdı. Tamaşaçı qarşısında bir növü qonağın daxili aləmini də zahiri aləmini də kətana köçürürdü. Əgər seçim qarşısında qalsaydım bu səpkidə bir verliş hazırlayardım.\n- Hörmətli Rafiq müəllim, siz Azərbaycan Televiziyasının təməlini qoyanlardan,məktəbini yaradanlardan biri olmusunuz..Tamaşaçı sevgisi sübut edir ki, bu sənətə gələndən siz xalqa ürəklə, səmimiyyətinizlə xidmət göstərmisiniz. Sizi sevdiyiniz bu xalqın adından 4 avqust doğum gününüz münasibəti ilə ürəkdən təbrik edirik. Nə yaxşı nurunuzla ekranlardan bir başa qonağımız olmusunuz, nə yaxşı...\nNə yaxşı ki,..\nXüsusi Qeyd: Rafiq Hüseynovun ilk evliliyi həmkarı Roza Tağıyeva ilə olub. O yeganə övladının ölümü onların arasında aşılmaz bir uuçurum yaradıb. Roza xanımdan sonra 2 dəfə evlənsədə xoşbəxtliyi yaxalaya bilməyib. Nəhayət,\n4-cü evliliyində xöşbəxtliyi tapıb, Səbinə Hüseynli adlı xanımla ailə həyatı qurub.\n”4-cü kursda oxuyurdum, 21 yaşım vardı. Rafiqin təcrübəsi böyükdür, qadınları cəlb etməyi yaxşı bacarır. Mən də o sarıdan sırf təcrübəsiz. Təklifini qəbul etdim, qısa bir müddətdə ailə qurduq” deyə o, həmin günlər haqda danışarkən bildirib. İllər sonra hisslərinin onu aldatmamasına sevindiyini də gizlətməyən Səbinə Hüseynli Rafiq Hüseynovla ailə həyatı qurduğuna peşiman olmadığını bildirir...Xoşbəxt ailənin Leyli adlı qızı da olur. Amma..\nKlassik Azərbaycan televiziyasının siması - sovet dövrünün diktoru Rafiq Hüseynov xərçəng xəstəliyindən Almaniya xəstəxanasındaoktyabrın 26-da 71 yaşında vəfat edib.\nMəkanınız nurla dolsunŞuşanın möcüzəsi, səsin möcüzəsi!Doğum gününüz mübarək olsun!Nə yaxşı ki doğulmuşdunuz!


Xedice İsmayılın şikayeti temin edilmedi - Azadliq Xeber\nXedice İsmayılın şikayeti temin edilmedi\n29.09.2015 / 13:58 xeber –\nBu gün Bakı Apelyasiya Məhkəməsində Xədicə İsmayılovanın apellyasiya şikayətinə baxılıb.\nLent.az-ın məlumatına gör, məhkəmə şikayəti təmin etməyib. Qərar qüvvədə saxlanılıb.\nQeyd edək ki, Elman Türkoğlu (Bayraqdar) X. İsmayılovaya qarşı iddia ərizəsi ilə Binəqədi rayon Məhkəməsinə müraciət edib. O, müraciətində X. İsmayılova tərəfindən təhqir olunduğunu bildirib. Məhkəmə Elman Türkoğlunun şikayəti əsasında Xədicə İsmayılovanın 2500 manat cərimələnməsi barədə qərar qəbul edib. Həmin qərardan narazı qalan X. İsmayılovanın vəkilləri apellyasiya şikayəti verərək ona bəraət verilməsini istəyiblər.


Belə kredit qalmaqalı görülməyib - Video\nDevalvasiyalardan əvvəl 1 dollar 78 qəpik olanda bank 40 min manata qiymətləndirdiyi evi indi 12 min dollara satıb. Üstəlik vətəndaşın borcunu qurtarmadığını da bəyan edir. Qalmaqallı borc mübahisəsi Bərdədəndir. Evsiz qalan borc sahibi Firdovsi Təhməzov 8 aydır ailəsi ilə birlikdə mağazada yaşayır.\nXəzər xəbər-in məlumatına görə, bank vaxtilə 40 minə qiymətləndirdiyi evi indi 12 min manata, özü də hərracda satıb. Üstəlik vətəndaşın borcunun qurtarmadığını bəyan edir.\nBorc mübahisəsi yaşayan rayon sakini Firdovsi Təhməzov aprel ayından bəri anası və uşaqları ilə birlikdə mağazada yaşayır.\nÖz dediyinə görə Firdovsi Təhməzov devalvasiyadan əvvəl dükan açmaq üçün evini girov qoyaraq 12 min manat kredit götürüb. Ancaq bir müddət sonra krediti ödəyə bilməyib və bank onu məhkəməyə verərək evini hərracda 12 min manata satıb. Ancaq borc sahibindən xəbərsiz. İndi isə Firdovsi Təhməzov deyir ki, evinin real qiyməti 30 min manat olub.\nDaha bir vacib məqam odur kı, 2013 ildə bank onun evini girov götürəndə 40 min dollar qiymət qoyub və sənədləşdirib. Hərracda isə onun evi 12 manata satılıb. Firdovsi Təhməzov sənədləşməyə məhəl qoyulmadan evinin dəyər-dəyməzinə satılması ilə razılaşa bilmir.\nHəmin bankın Bərdə filialından sadəcə onu deməklə kifayətləndilər ki, Firdovsi Təhməzov pulu götürəndən sonra, ümumiyyətlə, ödəniş etməyib. Bank da öhdəliyin yerinə yetirilməməsi və girov əmlakın hərraca çıxarılması üçün məhkəməyə müraciət edib.\nHüquqşünaslar isə bildirir ki, əgər borcun ödənilməsi əmlaka yönəldilibsə, vətəndaşdan əlavə pul tələb edilə bilməz.\nBorc sahibi mülkünün satış qiymətindən narazıdırsa, məhkəməyə də müraciət edə bilər.\nHüquqşünas məsləhət görür ki, hərrac prosesində vətəndaşların özləri də iştirak etsinlər.\n2016.12.22 / 01:13


Aprelin 5-də Bakının mərkəzindəki Fəvvarələr meydanında heyvansevərlərin etiraz aksiyası keçirilib. Bir qrup heyvan haqları aktivisti sahibsiz itlərin küçələrdə güllələnməsinə etirazını bildirib. Polis aksiyanı dağıdıb, saxlanılanlar var.\nAksiya iştirakçıları “Konvensiyanı icra et!”, “Qanuna riayət edin!”, “İtlərin güllələnməsinə son” şüarları səsləndiriblər, etirazlarını əks etdirən plakatlar qaldırıblar.\nAksiya iştirakçıları nə istəyir?\nEtirazçıların iddialarına görə, yerli icra hakimiyyəti orqanları və “Toplan” sahibsiz heyvanlara qayğı mərkəzinin əməkdaşları küçələrdə sahibsiz itləri güllələyərək qətlə yetirirlər.\n2007-ci ildə Azərbaycan “Ev heyvanlarının mühafizəsi haqqında” Avropa konvensiyasına qoşulub. Aksiya iştirakçıları hakimiyyəti bu konvensiyanın tələblərinə riayət etməyə çağırıblar.\nPolis aksiyaya müdaxilə edərək, onu dağıdıb, bir neçə etirazçı saxlanılaraq, polis bölməsinə aparılıb və bir neçə saatdan sonra sərbəst buraxılıb.\nCəmiyyətdə heç də hamı heyvansevərlərin bu aksiyasını məqsədəuyğun hesab etməyib. Sosial şəbəkələrdə üstünlük təşkil edən şərhlər də bunu göstərir. Bəzi xarakterik şərhlər:\n“Bu dəfə polisi haqlı hesab edirəm. Adama deyərlər, sənə heyvan lazımdır, yoxsa aç xalqını gorumaq?”\n“Qonşusundan xəbəri yoxdur, evdə acından ölür, ya yox, dərman almaga pulu var, ya yox, düşüblər it-pisik haqlarını qorumağa. Gedin, özünüzə sənət tapın”.\n“Əvvəlcə öz hüquqlarınızı tələb edin. Öz problemlərimiz aşıb-daşır, gör nəyin davasını edirsiniz”.


Vejetaryen İtalyan Doğranmış Salat - Ən son reseptlər - 2021\nBu gün sənin (və mənim üçün) bir problemim var. Bazar günləri nəhəng bir təzə salat hazırlamağa başlamağımız üçün hamımıza meydan oxuyuram, buna görə bütün həftə salat yeyə bilərik. Bu nəhəng, rəngarəng, cəsarətli bir şəkildə deyirəm ən yaxşı İtalyan doğranmış salat.\nSoyuducuda həqiqətən möhtəşəm bir salatınız olduqda, çipsi çantasını götürməzdən əvvəl ona çata bilərsiniz. Mənə oldu! Son bir neçə həftə ərzində bu salatın dörd dəfə təkrarlanmasından zövq aldım (xüsusən də burada gördüyünüz son versiya) və hələ də daha çox arzulayıram.\nBu salat reseptinin arxasındakı motivasiya mən küçədə bir İtalyan doğranmış salat və bahalı bir Neapolitan pizza sifariş verdiyim zaman gəldi. Donuz olmadan doğranmış salatı istəmişəm və onsuz duzlu, ləzzətli, gimme-daha çox kənarını itirmişəm. Xırtıldayan donuz, bu günə qədər darıxdığım tək ətdir.\nƏn yaxşı İtalyan doğranmış salatı\nDaha yaxşı ətsiz italyan doğranmış salat hazırlamağa başladım və budur. Xırtıldayan kahı, radicchio, qırmızı soğan, təzə pomidor, pepperoncini bibəri və provolon pendir daxil olmaqla adi maddələrin çoxunu tapa bilərsiniz. Bir neçə başqa pendir növünü sınadım, amma təəccüblü deyil ki, provolon ən yaygındır - ən dadlısıdır. Dedi ki, ləzzətli süd pulsuz / vegan salatı üçün asanlıqla atlaya bilərsiniz.\nBu salatı ən üstünə göndərən bir neçə gözlənilməz tərkib hissəsini burada tapa bilərsiniz. Əvvəlcə, nadir olmayan, lakin bu salatı daha doyurucu edən noxud. Əlavə xırıltı üçün kərəviz, əlavə bir of üçün günəşə qurudulmuş pomidor əlavə etdim. Günəşdə qurudulmuş pomidorların içərisindəki umami ləzzəti, ümumiyyətlə İtalyan doğranmış salatlarda tapdığınız zəngin bir donuz əti təşkil edir.\nBu maddələrin hamısını cəsarətli, evdə hazırlanmış bir İtalyan vinaigrette ilə atın və ciddi bir asılılıq salatına sahib olacaqsınız. Daha kiçik hissələrdən yan, daha böyük hissələrdən yüngül yemək kimi istifadə etdim.\nXahiş edirəm şərhlərdə bu resepti necə bəyəndiyinizi mənə bildirin! Rəyləriniz mənim üçün çox vacibdir.\nDaha böyük doğranmış salatlara can atırsınız? Doğranmış yunan salatımı, yerkökü zəncəfil sarğısı ilə rəngli doğranmış salatı, Jalapeño-Cilantro sarğısı ilə Meksika yaşıl salatını və ya ətirli salat reseptini qaçırmayın.\nMəhsul: 6 ilə 8 yan porsiya 1x\nSadə bir İtalyan vinaigrette ilə doğranmış təzə göyərti və tərəvəzlərlə həqiqətən ən yaxşı İtalyan doğranmış salat resepti. Bu salat vegeterandır və asanlıqla veqandır. Tarif 6 ilə 8 yan porsiya və ya 3 - 4 yemək ölçülü porsiya verir (çox). Salatı vinaigrette-dən ayrı saxlasanız, 4 günə qədər yaxşı qalacaq.\n½ orta kök radicchio *, incə doğranmış (təxminən 2 stəkan)\n1 pint albalı pomidoru, incə dilimlənmişdir\n⅓ fincan gövdəsi və incə dilimlənmiş duzlu bibər qarışığı bibəri\n⅓ fincan yağı ilə dolu, günəşə qurudulmuş, yaxalanmış və təxminən doğranmış pomidor\n1 stəkan (4 unsiya) ″ ″ kublar provolon pendir (istəyə görə)\n2 çay qaşığı quru kekik\nBöyük bir xidmət qabında doğranmış kahı, radicchio, soğan, kərəviz, albalı pomidorları, bibər, günəşdə qurudulmuş pomidor, noxud və pendir (istifadə olunursa) qarışdırın. Tərkibləri bir yerə atın və kənara qoyun.\nSarğı hazırlamaq üçün bütün maddələri maye ölçü qabına birləşdirin. Qarışana qədər çırpın. Dadın və paltar corablarınızı yıxmazsa daha çox duz əlavə edin (ümumiyyətlə bir-iki çimdik duz əlavə edirəm).\nBir dəfəyə bütün salata xidmət edəcəksinizsə, davam edin və salatı yüngülcə örtmək üçün kifayət qədər sarğı süzün və qarışdırmaq üçün atın. Salatı və sarğıları ayrı saxlamağı üstün tuturam, belə ki, bir neçə gün salatdan ləzzət ala bilərəm. Yağışdan əvvəl soyunmanı təkrar çırpın (zeytun yağı soyuducuda bir az bərkimişsə, narahat olmayın, bu normaldır - sadəcə otaq temperaturunda təxminən 5 dəqiqə istiləşməsinə və ya 10 - 20 saniyə mikrodalğalı sobaya qoyun).\n1889 Pizza-da doğranmış salatdan ilham alan və Smitten Kitchen və The Kitchn-ə istinadla hazırlanmış resept.\nOnu süd pulsuz / vegan edin: Pendir buraxın! Onsuz da əladır. Vegan sarğı üçün bal üçün ağcaqayın şərbətini əvəz edin.\n* Romain və radicchio notları: Bu salatı tələsik etmək istəyirsinizsə, yalnız iki kisə doğranmış romain / radicchio qarışığı alın və daha kiçik, ısırıq ölçülü parçalara ayırın. Radicchio çox acıdır və tapmaq çətin ola bilər, amma bu salata xüsusi bir şey əlavə etdiyini düşündüm. Nifrət edirsinizsə / tapa bilmirsinizsə, atlayın. Ona pərəstiş edirsinizsə, bütün başı istifadə etməkdən çəkinməyin.\nVideoya baxın: Vejeteryan Köfte Tarifi - Köfte Tarifleri - Nefis Yemek Tarifleri (Iyun 2021).\nCopyright 2021 \_ Tariflər, kitablar, TV şouları və restoranlar üçün rəsmi veb sayt \_ Vejetaryen İtalyan Doğranmış Salat


Dua Allahın nemətidir » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 25-12-2013, 08:00\nSəs ver: Dua Allahın insanlara lütf etdiyi ən gözəl nemətlərdəndir. Allah qullarının Özünə yaxın olmasını istəyir. Bunun üçün də duanı xüsusi olaraq yaratmışdır və səmimi şəkildə istənilən gözəl şeylərə dua vasitəsilə qarşılıq verir. İnsanı sadəcə bir su damcısından yaradan, yer üzünü yoxdan var edən Allah üçün hər hansı bir insanın duasına cavab vermək çox asandır. İnsan bunu bilməli və inamla, səbirlə, səmimiyyətlə Allahdan istəməlidir. Çətinliyə düşdüyünüz, problemlərinizin artdığı, qəlbinizin sıxıldığı və ən əsası, özünüzü çox çarəsiz hiss etdiyiniz, heç kimdən kömək, dəstək görmədiyiniz ümidsiz vaxtlarınızı yadınıza salın. Həmin anlar yaşadığınız vəziyyətdən xilas olmaq üçün nə edirsiniz? Yəqin ki, ilk ağlınıza gələn şey, Allaha dua etmək olur. Bu əlbəttə ki, çox təbii və gözəldir. Lakin əsl gözəl olan odur ki, hər an Allaha dua edəsən, hər şeyi, hər zaman Allahdan istəyəsən. Bir çox insan hər zaman dua edə biləcəyini anlaya bilmir. Hər şeyi Allahdan istəyə biləcəyini, hər şeyi ona Allahın verdiyini düşünmür və beləliklə, duanın əhəmiyyətini başa düşmür. Halbuki, dua dünyadakı ən böyük nemətlərdən biridir. İnsan hər an Allaha dua edə bilər. Dua üçün xüsusi zamana və yerə ehtiyac yoxdur. Məktəbdə, işdə, mağazada, yol gedərkən, pilləkanla qalxarkən, musiqi dinləyərkən, kinoya baxarkən, yatmazdan əvvəl, səhər oyananda, yemək yeyərkən dua edə bilmək insanın davamlı Allahla əlaqə qura bilməsinə səbəb olur. Bir insan gün ərzində Allahla əlaqə quranda Onun hökmlərini unutma ehtimalı da olmur. Səmimi bir dua üçünsə ilk əvvəl insan hadisələri səthi düşüncə ilə deyil, hikmətlə qiymətləndirməlidir. Dua edərkən bütün qəlbini Allaha açmalı, Rəbbimiz ilə dərin əlaqə qurmağa çalışmalıdır. Başına nə gəlirsə gəlsin, Allaha tam təslim olmalıdır. İnsan Allahın köməyindən şübhəyə düşməməli, qəbul edəcəyini bilərək Allaha dua etməli, Ondan kömək və dəstək istəməlidir.\nDuada istənilən şeyin gecikdirilərək verilməsinin və ya heç verilməməsinin bir səbəbi də Allahın insanları imtahan etməsi ola bilər. Allah qullarının səbrini sınamaq və onları kamilləşdirmək üçün verəcəyi nemətləri müəyyən bir hikmətə görə təyin edir.«Rəbbiniz dedi ki: Mənə dua edin, sizə cavab verim.» Allah mütləq cavab verir. Lakin insanlar bunu tam qavramırlar. Yəni «Nə oldu? Dua etdim, Allah cavab vermədi, duamı qəbul etmədi.» — deyə düşünürlər. Halbuki, hər dua Allah Qatında ibadət olaraq qəbul edilir. Namaz kimidir dua. İnsan necə dəstəmaz alıb namaz qılırsa, dua da belə bir ibadətdir. O ibadət qəbul edilir Allah tərəfindən. Duanın sonunda insan «Ya Rəbbi, mənə hidayət ver.» — deyir. Allah ona hidayət verir. «Ya Rəbbi mənə iman ver»- deyir. Allah iman dərinliyi nəsib edir. Ya da «Ya Rəbbi, mənə ev ver» — deyir. Allah ev də verir. Lakin, iman olmadıqdan sonra evi olsa, nə dəyişəcək ki? Evin içində imansızlığın gətirdiyi mənəvi sıxıntı ilə məhv olar insan. «Ya Rəbbi, evlənəcəyim kişini qarşıma tez çıxar.» — deyir. Evlənir, kişi başına bəla olur. Zamanla onu sevmədiyini anlayır. Münaqişələr, davalar başlayır. Bəzən boşanma ilə nəticələnir. Amma gözəl dua etsə, ağılla, hikmətlə dua etsə, Allah həyat yoldaşına da nur verər, ona da. Ailəsinə, evinə bərəkət gətirər. Səmimi, xalis niyyətli insan öz ölkəsinin rifahı üçün dua edəndə, bütöv xalq xilas olar. Bəlkə insanların xəbəri belə olmaz bundan. Onun duasının vəsiləsilə xilas olarlar. Bəli, bir insanın səmimi duası ilə bütöv xalq xilas ola bilər. Bu həqiqətən də Allahın yaratdığı möcüzədir. Dua möcüzəsi… Vaxt varkən, imkan varkən Allaha səmimi dua etmək lazımdır. Bəla gələndən sonra yox. Duanı axsatmaq olmaz. Dua azalanda, bəlalar çoxalır. İnanan insanların heç biri gününü duasız keçirməməlidir. Səhər, günorta, axşam davamlı Allahla əlaqə qurmalıdır. Duanın kəsilməsi ilə bəla sel kimi insanın üstünə axmağa başlayar. Əslində dua bəlaya qarşı səddir. Bu səddi açsan, bəla axar üstünə. Çünki Allahı unutmuş olursan duanı kəsməklə. Onda da Allah Özünü xatırladacaq başqa şeylər edə bilər. Bəs dua edərkən nələri bilmək lazımdır? Hər şeydən əvvəl dua edən insan Allahın ucalığını düşünməlidir. Onun insana şah damarından daha yaxın olduğunu və gizlinin ən gizlisini bildiyini unutmamalıdır. Allah insanın ağlından keçənləri bilir, yəni insanın istədiyi bir şeyi düşünməsi də dua hökmündədir. Rəbbimiz bizə bu qədər yaxındır. And olsun insanı Biz yaratdıq… Biz ona şah damarından daha yaxınıq (Qaf surəsi, 16).


BMU-da 20 Yanvar faciəsinin 30-cu ildönümü qeyd olunub - modern.az\n17 Yanvar 2020, 15:56 | AKTUAL\nModern.az xəbər verir ki, anım tədbiri Azərbaycanın azadlığı, müstəqilliyi və ərazi bütövlüyü uğrunda həlak olmuş şəhidlərin ruhunun bir dəqiqəlik sükutla yad edilməsi ilə başlayıb. Azərbaycan Respublikasının Dövlət Himninin səsləndirilməsindən sonra 20 Yanvar faciəsinin tarixini özündə əks etdirən videoçarx nümayiş olunub.\nHazırda Prezident cənab İlham Əliyevin 20 Yanvar hadisələri ilə əlaqədar əlilliyi olan şəxslərin, şəhid ailələrinin sosial müdafiəsinin gücləndirilməsi siyasətini davam etdirdiyini, bu kateqoriyadan olan şəxslərə dövlət tərəfindən xüsusi diqqət və qayğı göstərildiyini deyən H.Məmmədov vurğulayıb ki, Azərbaycan tarixinin şanlı səhifələrindən olan 20 Yanvar faciəsi qurbanlarının xatirəsi xalqımızın qəlbində daim yaşayacaq.\nSonra BMU-nun Ümumi fənnlər kafedrasının müdiri, dosent Bilal Dədəyev, Memarlıq və inşaat mühəndisliyi fakültəsinin tələbəs Uğur Piriyev çıxış ediblər. Çıxışlarda 20 Yanvar hadisələri ilə bağlı məqamlara, tarixi faktlara toxunulub.


Binaların fasadları üçün “ağıllı” günəş elektrik stansiyası hazırlanıb\nBaxıldı : 2958\nTarix : 2019-08-30 16:42:56\nİsveçrə Federal Texnologiya İnstitutunun mühəndisləri binaların fasadları üçün “ağıllı” günəş batareyaları hazırlayıblar. Şaquli və üfüqi fırlana bilən panellər cari dövrdə otaqları optimal dərəcədə isitmək və sərinlətmək məqsədilə günəşə tərəf lazımi nöqtəni seçir.\nİnstitutun saytında qeyd edilir ki, professor Arno Şlyuterun rəhbərlik etdiyi elmi qrup hava şəraitindən asılı olaraq, binanın divarlarına düşən günəş şüasının miqdarını tənzimləyən elektrik enerjisinin generasiyası üçün hərəkətli günəş panelləri sistemi hazırlayıb. İsti yay günlərində bu sistem fasada bərkidilmiş statik günəş panellərindən daha məhsuldardır.\nAvtomatlaşdırılmış elementlər hava dəyişikliklərinə qarşı dayanıqlıdır, hətta fırtına onlar üçün qorxulu deyil.


“Məni öldürəcəklər” - Aslan İsmayılov » www.DOGRUXEBER.com\n“Məni öldürəcəklər” - Aslan İsmayılov\n04-01-2017 01:53 Bölmə: Musahibə Oxunub: 10 872\n"Özümü İlham Rəhimovdan qat-qat üstün sayıram”\n"FAHİŞƏNİ GƏTİRİB MİLLİ QƏHRƏMAN ELƏDİLƏR...”\n"İlyas İsmayılov mənə xəyanət edib!”\nTanınmış vəkil Aslan İsmayılovun müsahibəsi:\n- Aslan müəllim, son ayların ən qalmaqallı adamlarından birisiniz. BAXCP sədri Qüdrət Həsənquliyevlə bağlı sərt çıxışlar etdiniz - qarşı tərəf sizi məhkəməyə verdi. Bu məsələ bitməmiş deputat Fəzail Ağamalı, daha sonra Etibar Məmmədova hücuma keçib, onları aşağılayan ifadələr işlətdiniz. Eyni zamanda bir iş adamı ilə qarşılıqlı ittihamlarınız var. Nə baş verir? Bütün bunlar bir prosesin tərkib hissələridir, yoxsa, bu təsadüfən belə alınıb?\n- Heç nə təsadüfi deyil. Mən indiyə kimi heç nəyi nə təsadüfən, nə də şəxsi maraq üçün etməmişəm. Sadəcə olaraq, mən ədalətsizliyə dözə bilmirəm. Mən Bakıya 1989-cu ildə gəlmişəm. Burada yüksək vəzifələrdə işləmişəm, meydan hərəkatından tutmuş, bu günə qədər bütün proseslər gözümün önündə olub, bəzi vacib məsələlərin iştirakçısı olmuşam.\nİndi özlərini qəhrəman hesab edənlərin hamısının "dabaqda gönünə bələdəm”. Mən Etibar Məmmədovu 89-dan - mitinqlərdən tanıyıram. Onda milli qəhrəman olmuşdu. Özüm onu sevə-sevə dinləmişəm. Amma sonra məlum oldu ki, bu adam dağıdıcıdır. 91-də Etibar AXC-ni bir hərəkat olaraq parçaladı və başladı bu təşkilatın içərisində qarşıdurma yaratmağa. Bir qədər keçdi, Rəhim Qazıyev məsələsi gündəmə gəldi, Milli Məclisin qapalı iclası keçirildi və o, vətənə xəyanətdə suçlandı, ona görə də istefa verdi. Həmin vaxt Etibar Məmmədov Rəhimi müdafiə edirdi. Bir qədər sonra Surət Hüseynov məsələləri ortaya çıxdı. Açıq görünürdü ki, Rusiya Surətin əliylə milli hökuməti yıxır, Elçibəyi devirmək istəyir. Onda da Etibar Məmmədov Surət Hüseynovun müdafiəsinə qalxdı. Bacarıqsız olmasına baxmayaraq, milli hakimiyyəti yıxmağa başladı.\nEtibar Məmmədovla yanaşı Nemət Pənahlı və Şadman Hüseynov müdafiəçi qismindəydilər. Həmin vaxt Elçibəy də, İsa Qəmbərov da bu adını çəkdiyim şəxsləri satqınlıqda, vətənə xəyanətdə açıq ittiham edirdilər. Sonra bu proseslər yaddan çıxdı, başqa proseslər başladı. Hər şey xalq tərəfindən unuduldu, bunlar yenə maydan oxumağa başladılar.\n98-ci ildə bu adam yenidən meydana gəldi, prezident seçkilərinə qatıldı. Həmin vaxt hakimiyyət dəyişikliyinin olması real idi. Amma Elçibəy və İsa Qəmbər seçkilərdən geri çəkildilər, Etibar Məmmədov qaldı tək. Bu dəfə onlar Etibarı satdılar. Ondan sonra başladı parlament alveri. 95-də Əli Kərimlinin dəstəsi getdi parlamentə, 2000-də yenə AXCP parlamentdə təmsil olundu. Sonra Əli Kərimli hakimiyyətlə əlaqələri kəsdi. Bundan sonra İsə Qəmbərin dəstəsi hökumətlə razılığa gəlib parlamentə qatıldılar, mandat aldılar. Bir sözlə, Heydər Əliyev dönəmində hakimiyyətə satılmayan adam qalmadı. Bir dəfə bu oynadı, bir dəfə o...\nBu proseslərin hamısı mənim gözümün önündə baş verib. Ona görə də, kimsə gəlib özünü başqa cür təqdim edəndə dözmürəm. Onların bu yeni nəslə yalan danışmalarına imkan vermək olmaz. Mənim heç vaxt siyasi iddiam olmayıb, olmayacaq da. Bu məsələləri ona görə deyirəm ki, bilirəm, 10-20 il sonra bu prosesin iştirakçılarının gorunu söyəcəklər. Satqınları da söyəcəklər, durub susanları da. İstəmirəm mənə "gorbagor” desinlər. İstəyirəm desinlər ki, bir kişi var idi, hər dəfə çıxıb olanları deyirdi, satqınları ifşa edirdi.\n- Hadisələrin üstündən bu qədər vaxt keçib. Etibar Məmmədov siyasətdən tam kənardadır. Sizə qarşı münasibətin bu qədər kəskin olduğu vaxt niyə yenidən həmin məsələlərə qayıdırsız?\n- O gün təsadüfən mətbuatdan oxudum ki, Etibar yenidən siyasətə qayıdır, Baş nazir olmaq istəyir. Ona görə elə belə yazdım. Sonrakı yazılar göstərdi ki, elə belə yazdıqlarım tam ünvana dəyib. Bu yenə meydana girib gəncləri aldatmaq istəyir. Gənc nəsil də baş verənləri bilmədiyindən bunlara yenidən inana bilər.\n- Sizcə, bu mümkündürmü?\n- Müstəqillik tarixinə nəzər salsaq görərik ki, bizim xalq çox sadəlövhdür və onu aldatmaq elə də çətin deyil. Rusiya öz mövqelərini möhkəmləndirən kimi Etibar Məmmədov, Rəhim Qaziyev və başqaları fəallaşır. Mətbuata fikir verin və dediklərmin şahidi olun. Bax indi həmin proses gedir.\n- Bəlkə Qüdrət Həsənquliyevin Rusiya, İlham Rəhimovla bağlı dediklərinin kökündə elə bu proseslərin getməsindəndən qaynaqlanan narahatlıq dayanır? Siz də durub onu ittiham edirsiz...\n- Səmimi deyirəm, əgər bilsəydim o yazı belə bir ajiotaj doğuracaq, mənim fikirlərimi o yönə istiqamətləndirəcəklər, heç vaxt həmin statusu yazmazdım. Mənim Qüdrət Həsənquliyevlə bağlı heç bir problemim yoxdur.\n- Yəni Q.Həsənquliyevlə konfliktə getmək istəməzdiniz...\n- Yox, əsas məsələ Qüdrət deyil. O mənimçün heç kimdi. Mənim o statusumu elə yozdular ki, guya, mən İlham Rəhimovu müdafiə edirəm, onun diqtəsiylə yazmışam. Mən özümü İlham Rəhimovdan qat-qat üstün sayıram. Mən dəyərimi bilən kişiyəm. Mən kiməsə qulluq edəsi olsaydım, elə gedib ölkənin Prezidentinə qulluq edərdim. Niyə gedib İlham Rəhimova qulluq edirəm? O baxımdan deyirəm ki, istəməzdim. Yoxsa Qüdrət mənimçün heç kim olub, indi də heç kimdi, gələcəkdə də heç kim olacaq. Sadəcə o fikirləri deməkdə məqsədim, hədəfim Qüdrət olmayıb.\nOnu niyə hədəfə alım ki? Guya, kim bilmir ki, Qüdrətin dedikləri öz fikirləri deyil. Ona deyirlər belə danış, o da çıxıb danışır, kiminsə fikirlərini çatdırır. Yoxsa Qüdrət İlham Rəhimova - Putinin dostuna qarşı gedə bilər? Bunu hamı bilir ki, Qüdrət hakimiyyətdə müəyyən qrup adamların fikirlərini deyir. Mən bunu bilə-bilə Qüdrəti ittiham eləmərəm. Mənim aqresiyam Qüdrətə yox, onu danışdıran adamlara idi ki, qardaş düz eləmirsiz.\n- Nəyi düz eləmirlər?\n- Qarabağın açarı olan Rusiya ilə münasibətləri bu şəklə salmaq olmaz. Putinə söz deyə bilən və bununla bizim ən böyük problemimizin həllinə yardımçı ola biləcək adamı ittiham etməyin, əksinə, ondan istifadə edin. Bir baxın da ermənilərə. Nümunə götürün də. Öz təbliğləri üçün bütün vasitələrdən, bütün imkanlardan istifadə edirlər. Gedib Kim Kardaşyanı gətirirlər. Fahişə gəlib Ermənistanın prezidenti ilə görüşdü və milli qəhrəman oldu. Niyə belə etdilər? Ona görə ki, ondan müəyyən məsələlərin təbliği üçün istifadə də bilsinlər. Onlar fahişəni milli qəhrəmana çevirirlər, biz isə İlham Rəhimov, Vahid Ələkbərov kimi adamları özümüzdən incidirik...\nMən hələ 94-cü ildə Prezident Aparatında işləyəndə "Azərbaycan” qəzetində bir səhifəlik yazı ilə çıxış etmişəm. Demişəm ki, mütləq Azərbaycanın diasporu yaradılmalıdır. Və o zaman öz imkanlarımdan istifadə edib müəyyən işlər də görmüşəm. Yəni bu məsələləri bilən, diqqət edən adamam. İlham Rəhimov sıradan bir adam deyil. Siz bunu niyə gözümçıxdıya salmısız? Niyə ondan düşmən düzəldirsiz? Mənim dediklərimin qayəsində bu olub ki, bunu özünüzdən uzaqlaşdırmayın, əksinə, istifadə edin. Yazmışdım ki, xaricdə yaşayan imkanlı, nüfuzlu adamları niyə didərgin salırsız? Niyə erməni fahişəni gətirib qəhrəman edib, sonra da ondan istifadə edir, siz isə Qarabağ probleminin açarını əlində saxlayan bir kişinin yanına gedə, onunla yeyib-içən adamı burdan diksindirirsiz?\n- Amma hər kəsə bəllidi ki, İlham Rəhimovla yaxın münasibətləriniz var. Uzun illər bir yerdə olduğunuz "Ədalət Partiyası”nın sədri İlyas İsmayılovla aranız dəyən kimi onunla kəskin münasibətlərdə olan İ.Rəhimovla yaxınlığa başlamısız... Demək istəyirəm ki, Qüdrət Həsənquliyev barədə yazdıqlarınızın Rəhimovun müdafiəsi kimi anlaşılması bir qədər də təbiidir.\n- Gəlin belə danışaq. Yenə deyirəm, mən heç kimi özümdən artıq kişi hesab eləmirəm! Düzdür, vaxtilə İlyas İsmayılovla çox yaxın dost olmuşam. Amma bu gün tamam pis münasibət var. Düzdü, mən İlyas İsmayılovla yaxın olanda, onun İlham Rəhimovla münasibətləri çox pis olub. İlham həmişə mənə xoş münasibət bəsləsə də, mən ona qarşı aqressiv olmuşam və bunu aşıq nümayiş etdirmişəm, özü də İlyasa görə. İndi bəziləri öz şərəflərinə uyğun olaraq, mənə şər atırlar, deyirlər ki, guya mən onu "kaşelyoka”-filana dəyişmişəm. Mən heç kimi heç nəyə dəyişməmişəm. İlyas İsmayılov mənə xəyanət edib! Ona görə də onunla münasibəti kəsmişəm. Mən 20 il ərzində onun bir sözünü iki eləməmişəm. Həyatda elə adam tanımıram ki, ona mənim qoyduğum hörməti qoysun...\nYəni məsələlərin dostluğa dəxili yoxdur. Mən haqqı deyirəm, kim necə qanır, özü bilər. Hərə öz dünya görüşü, əxlaqına uyğun şəkildə nəyisə qavrayır. Mən prinsiplərimi qarına dəyişənlərdən deyiləm.\n- BAXCP ilə qarşıdurmadan sonra İlham Rəhimovla əlaqəniz, söhbətiniz olubmu?\n- Bəli. Bir dəfə görüşmüşük.\n- Nə deyir, bu məsələlərə reaksiyası necə oldu?\n- Açığı deyim ki, mən bu gün içimdə İlham Rəhimovdan narazıyam. Ona görə ki, məndən çox onu söyürlər və o susur. Onun imkanı da mənimkindən dəfələrlə çoxdu. Bəs niyə çıxıb birinə cavab vermir?! Ortalıqda mən qalmışam. Bilirsən ki, mən prinsiplərimlə ilə bir yerdə səni də sən demədən, kişiyana müdafiə etmişəm! Bir reaksiyan olsun da!\n- Hər halda bilir ki, sizi məhkəməyə veriblər... Nə deyir bu barədə?\n- Görüşəndə dedim. O isə dedi ki, əşi boş ver, məhkəmə söhbətləri boş seydi. Elə bu da mənim xətrimə dəydi. Ola bilər səninçün boş seydi, amma axı mənə ağızlarına gələni deyirlər... Onun imkanları, işçiləri var. İstəsə mənə olan hücumların qarşısını aldıra bilər. Qalmışam bir ordunun qabağında tək. Hamısını qısqırdırlar üstümə. Bu qədər təhqirlərə dözmək elə bilirsiz asandı? Ola bilsin o ifadələrə layiq olanlar üçün bu asandır. Mən özümü zorla saxlayıram. İki oğlum var, onları da zorla saxlayıram. Xaricdə yaşasalar da zorla qarşılarını alıram. Arada istəyirəm, gedib öldürəm o alçaqları. Bu da mənə yaraşmaz.\nDüzdü, məni söyənlərin hamısını vermişəm məhkəməyə. Amma məhkəmələr də sifariş alıb, iddialarımı müxtəlif bəhanələrlə götürmür.\n- Kimlərdi onlar?\n- Elçin Mirzəbəyli, Niyaməddin Orduxanli, Taleh Şahsuvarlı, Əli Həziquliyev...\n- Bəs belə çətinliklərlə üzləşdiyiniz bir vaxtda, niyə başqalarını da prosesə qoşdunuz? Məsələn, Fəzail Ağamalını...\n- Onunla necə odu, heç yadımda deyil. Yəqin təsadüfi olub.\n- Bayaq dediniz heç nə təsadüfi deyil, ona görə soruşdum...\n- Təsadüfi o baxımdan ki, mənim Fəzail dərdim yoxdu. Fəzailin hansı yuvanın quşu olduğunu hamı yaxşı bilir. Onun keçmişi də, indisi də... Mən həmin yazımda tək Fəzaildən söz açmamışdım. Biləsuvarda camaat ayağa qalxanda mən deputatların siyahısına baxdım. Dedim hamı Vahid Əhmədov deyil ki, Qubada narazılıq olanda xalqın qarşısına çıxsın, ağsaqqallıq eləsin. Fəzail və bir neçəsinin adını çəkib sual etmişdim ki, bu adamlar xalqın qarşısına çıxa bilərlər? Bunların işi xalqın yanında olmaq deyil, Milli Məclisdə tapşırıq yerinə yetirməkdir. Sonra da o mənə zəng elədi, hədə diliylə danışdı, "odboy” verdim. Əslində onun zəngi də, danışıq tərzi də göstərir ki, millət vəkilliyinə aidiyyəti yoxdur. Qanunverici orqanda əyləşən adam necə hədə dilində, küçə ifadələriylə danışa bilər? O Azərbaycanda nəyi təbliğ edir? "Oğruları”, cinayətkar aləmin adamlarını. Buna deputat demək olarmı?\nQaldı Etibar Məmmədova, onun da kim olduğunu hamımız bilirik.\n- Bütün bunlar az qala hamıda belə bir fikir formalaşdırır ki, Aslan İsmayılov intriqaçıdır, qalmaqalı sevir...\n- Mən elə adam deyiləm. Səmimi deyirəm bu cür adamlardan da zəhləm gedir. Əlavə olaraq bildirim ki, buna sağlamlığım da imkan vermir.\n- Eyni vaxtda hamıya, xüsusən eyni regionun adamlarına cəbhə açmaq, həm də xüsusi bir məqsədin olması fikri də yaranır...\n- Həmin adamların eyni regiondan olması ağlıma gəlməyib. Yeni informasiya oldu. Qaldı ki, məqsəd məsələsinə, vallah-billah heç bir məqsədim yoxdu. Mənim elədiklərimin 99 faizi balalarıma, bir faizi millətimə görədi. Mən istəmirəm nə vaxtsa, mən öləndən sonra mənim balalarıma mənim haqqımda da gorbagor desinlər.\n- Bu proseslərin axırı nə ilə qurtaracaq sizcə?\n- Bəlkə də öldürəcəklər... Qarşıda məni hansı təhlükələrin gözlədiyini bilən adamam. Tutula da bilərəm, öldürülə də bilərəm. Amma bunun heç biri məni qorxutmur. Artıq 60-a yaxınlaşıram Bu günə kimi şərəflə yaşamışam. Həyatda olan bütün iddialarımı təmin etmişəm. Kişi kimi də ölmək istəyirəm. Hörmət elədiyim vəkil Adil İsmayılov bir dəfə mənə dedi ki, səni öldürəcəklər, o qədər düşmən qazanmısan kimin öldürdüyünü müəyən edə də bilməyəcəyik.\nBu gün məni söyənlərin hamısını alın siyahıya. Yadda saxlayın. 20 ildən sonra onların harda olduğuna da baxarsız, mənim də.\nAXC şinelindən çıxanların hamısı zəhərə bulaşıb. O qədər intriqalar, boş-boş qalmaqallar görüblər ki, heç istəsələr də başqa cür ola bilməzlər. Vaxtilə Əli, İsa Rəhim Qazıyevə satqın deyirdilər. İndi hamısı susub, Rəhim meydana gəlib. O gün "Azadlıq”a zəng elədim. Dedim, ay qardaşlar, siz palaz-palaz yazılar yazıb, bunun satqın olduğunu bildirirdiniz. İndi nə oldu, nə dəyişdi ki, bu adama meydan verirsiz? Dedilər, indi bizim məqsədimizə uyğun gəlir. Mən bu adamlara nə deyim? Heç vaxt marağıma uyğundur prinsipini qəbul etməmişəm.\n- Aslan müəllim, dediklərinizdən belə görünür ki, vətənpərvər adamsız, dövlətə, millətə görə narahatsınız. Amma indi siz özünüz də satqınlıqda ittiham olunursuz. Mən, vaxtilə SSRİ-nin agenti kimi ölkəyə göndərilməyinizlə bağlı iddiaları nəzərdə tutmuram. Söhbət "Xəmsə” restoranının sahibi Mürvət Həsənlinin sizin açıqlamalarınıza qarşılıq olaraq irəli sürdüyü ittihamı – erməniləri müdafiə etməyinizi nəzərdə tuturam. Bunla bağlı nə deyə bilərsiz? (ardı var)


07 İyul 2021 13:26\nİyulun 8-də Bakıda və Abşeron yarımadasında hava şəraitinin dəyişkən buludlu olacağı, arabir tutulacağı, əsasən yağmursuz keçəcəyi, lakin səhər yarımadanın bəzi yerlərində qısamüddətli yağış yağacağı gözlənilir. Mülayim şimal-qərb küləyi əsəcək.\nMaide.Az xəbər verir ki, ETSN-nin Milli Hidrometeorologiya Xidmətindən verilən məlumata görə, havanın temperaturu Abşeron yarımadasında gecə 22-25, gündüz 29-32, Bakıda gecə 23-25, gündüz 30-32 dərəcə isti olacaq. Atmosfer təzyiqi norma daxilində 760 mm civə sütunu, nisbi rütubət gecə 60-70, gündüz 40-45 faiz təşkil edəcək.\nTibbi-meteoroloji proqnoza əsasən iyulun 8-də Abşeron yarımadasında mülayim xəzri küləyinin əsəcəyi gözlənilir ki, bu da bəzi meteohəssas insanlar üçün əsasən əlverişlidir.


Xalqın özünüdərkində əvəzsiz xidmətlər göstərmiş, müstəqillik əldə edildikdən sonra demokratik dövlət quruculuğunun əsasını qoymuş Ulu Öndər Heydər Əliyev siyasətinin alternativsizliyi dünyanın nüfuzlu təşkilatları və dövlət xadimləri tərəfindən də birmənalı təsdiqlənmişdir. Çünki Ümummilli Liderin mənalı ömrünün hər anı xalqına, vətəninə bağlı olmuşdur. Bu böyük şəxsiyyətin misilsiz xidmətlərini saymaqla qurtarmaz və ən əsası isə, Heydər Əliyev müstəqil Azərbaycan dövlətinin bünövrəsini qoymuşdur.\nÖtən əsrin 70-ci illərində Azərbaycanda başlamış sosial-iqtisadi, mədəni inkişafın dalğaları ucqar dağ rayonlarının da həyatında öz əksini tapmışdır. Bəzi dairələrdə perspektivsiz bölgə kimi qiymətləndirilən, hətta əhalisinin aran rayonlarına köçürülməsi və yalnız yaylaq məqsədilə istifadə olunması məsləhət bilinən Kəlbəcər üçün bu inkişaf xüsusi əhəmiyyətə malik idi. Çünki hələ ötən əsrin 50-ci illərində ermənilərin və onların Moskvadakı havadarlarının, respublikanın uzağı görmək bacarığı olmayan bəzi rəhbərlərinin Kəlbəcər əhalisini köçürmək təşəbbüsündə olmaları (təbii ki, ermənilərin təkidləri ilə) rayonun taleyini dəfələrlə təhlükə altında qoymuşdu. Yalnız o zaman Azərbaycanda siyasi hakimiyyətə gələn Heydər Əliyevin uzaqgörənliyi bu məkrli məqsədlərin həyata keçirilməsinə mane olmuşdu. 1969-cu ilə qədər bu məsələ, necə deyərlər, gündəmdə qalırdı və respublika rəhbərliyindən çoxları rayon əhalisinə göstərişlər, "məsləhətlər” verməyə çalışır, hətta bəzən dilə də tuturdular. Yalnız Ümummilli Lider Heydər Əliyev Azərbaycan KP MK-nın Birinci katibi seçiləndən sonra dağ rayonlarının, o cümlədən Kəlbəcərin də üzərinə işıq düşdü.\nHəmsöhbətim, uzun illər Kəlbəcər rayon Xalq Deputatları Sovetinin sədri, məcburu köçkünlük illərində isə Kəlbəcər RİH-in başçısı vəzifələrində çalışmış, "Aşıq Şəmşir Mədəniyyət Ocağı” İctimai Birliyinin sədri Qənbər Qurbanovun təmsil olunduğu nəsil Ağdaban kəndinə iki dəfə erməni vandalları tərəfindən hücum nəticəsində 32 nəfər şəhid verib, yüzlərlə qohum-əqrəbası od-alova tutulub. O, həmin dövrü belə xatırlayır: "Ulu Öndər Heydər Əliyev Kəlbəcər RPK-nın katibinə hələ o zamanlar demişdi ki, Mərkəzi Komitədə və Nazirlər Sovetində belə söhbətlər gedirdi ki, Kəlbəcər perspektivsiz bir rayondur, özünü doğrulda bilmir. ...Yeganə yol, guya, onun əhalisini aran rayonlarına köçürmək, ərazini isə yaylaq kimi bölüşdürməkdir. Lakin bu fikir məndə həmişə şübhə doğurub. Səmimi olmasına heç vaxt inanmırdım. Odur ki, bu barədə mənə təklif olunan layihəyə də qol çəkmədim...”\nMəhz o vaxtlar Azərbaycan KP MK-nın Birinci katibi Heydər Əliyev Kəlbəcərin inzibati ərazi bölgüsü kimi heç bir potensial imkanı olmadığını, yalnız yaylaq üçün yararlığını iddia edənlərin və bu barədə "layihə” hazırlayanların bütün cəhdlərini puça çıxardı. Ulu Öndər demişdi: "...Hesab edirəm ki, Kəlbəcərin imkanları genişdir, hələ bundan sonra da çox işlər görülməlidir. Əvvəllər də, indi də hiss edirdim ki, burada bir məkrli niyyət var. Əhali qətiyyən Kəlbəcərdən köçürülməməlidir!”\nQənbər Şəmşiroğlu ötənləri xatırlayaraq deyir ki, strateji cəhətdən çox əhəmiyyətli olan Kəlbəcər rayonu coğrafi mövqe etibarilə Ermənistan və Dağlıq Qarabağ arasında yerləşən səddir. Sahəsi təqribən 174 min hektara çatan ərazidən əhali köçürüləndən, 128 kənd tamamilə boşaldılandan sonra ermənilər heç bir müqavimətə rast gəlmədən, orada sərbəst qaydada məskunlaşmalı və bununla da Ermənistanla DQMV qovuşmalı idi. Faktiki surətdə Ermənistan DQMV-ni o vaxtlar ələ keçirmiş olardı: "Kəlbəcərin əsaslı inkişaf sürəti rayon partiya və icraiyyə komitələrinin təkliflər paketi əsasında hazırlanmış, Azərbaycan KP MK və Azərbaycan SSR Nazirlər Soveti tərəfindən 1977-ci il dekabrın 8-də qəbul edilmiş "Kəlbəcər rayonunun iqtisadiyyatını və mədəniyyətini inkişaf etdirmək tədbirləri haqqında” 428 saylı birgə qərarından sonra təşəkkül tapmışdır. Vaxtilə perspektivsiz qiymətləndirilən Kəlbəcər ötən əsrin 80-ci illərində respublika, hətta ozamankı İttifaq miqyasında sürətlə inkişaf edən bir rayona çevrildi”.\n1983-cü il dekabrın 14-də Kəlbəcərdə 6 bal gücündə zəlzələ oldu. 1984-cü ilin yazında isə respublikanın bir sıra rayonları təbii fəlakətə məruz qaldı. O zaman SSRİ Nazirlər Soveti Sədrinin birinci müavini kimi Heydər Əliyevin gərgin səyi ilə təbii fəlakətin nəticələrini aradan qaldırmaq üçün İttifaq büdcəsindən 28 milyon manat vəsait ayrıldı. Kəlbəcərin Azərbaycan üçün nə demək olduğunu çox dəqiq bilən, rayonun inkişafını və yerində möhkəmlənməsini daim diqqət mərkəzində saxlayan və xüsusi qayğı göstərən Ulu Öndər Heydər Əliyevin göstərişi ilə həmin vəsaitin 20 milyon manatı Kəlbəcərə ayrılmışdı.\nKəlbəcərin Ermənistan tərəfindən işğalının üçüncü ildönümü ilə əlaqədar bir qrup kəlbəcərli ziyalı ilə görüşən Ulu Öndər Heydər Əliyev o illər barədə deyirdi: "Doğrudan da, Kəlbəcər Azərbaycanın çox dəyərli bir guşəsidir. Həm təbiətinə, dağlarına, meşələrinə, çaylarına, bulaqlarına, həm də orada olan çox qiymətli yeraltı sulara, mərmər, qızıl yataqlarına, başqa əlvan metalların yataqlarına görə çox qiymətli bir yerdir. O vaxtlar, keçmişdə biz Kəlbəcərin inkişafı üçün çox səylər göstərmişdik. İstisuda böyük kompleks tikilmişdi. Bu, neçə-neçə nəsillərin yaratdığı abidələr, yaşayış binaları idi. Təəssüf ki, vaxtilə qızıl yataqlarından istifadə edilməsi ilə məşğul olmamışdılar.\nHələ o sakit dövrdə ermənilər gəlib bizim qızıl yataqlarımızı zəbt etmək istəyirdilər. Xatirimdədir, biz o barədə çox ciddi tədbirlər gördük. Dağ rayonu kimi Kəlbəcərin inkişafı üçün xüsusi qərarlar qəbul olunmuşdu və bunların həyata keçirilməsindən Kəlbəcərin əhalisi, hesab edirəm ki, çox bəhrələnmişdir...”\nBeləliklə, iqtisadiyyatı çiçəklənən, 1985-ci ildən sonra sosial-mədəni quruculuğu da yeni vüsət alan Kəlbəcər rayonu nəhəng tikinti meydanına çevrildi. Şəhərin "Yuxarı düz” sahəsində XXI əsrin şəhəri adlandırılan "Yeni Kəlbəcər” massivinin tikintisinə başlanıldı. Şəhər əhalisi, idarə-müəssisə işçiləri yeni şəhərin salınması təşəbbüsünü böyük razılıqla qarşıladı. Hətta tikintidə sürət və keyfiyyəti təmin etmək məqsədilə iməciliklər keçirmək barədə təşəbbüs qaldırıldı. Qısa vaxt ərzində hər biri 32 mənzilli, dördmərtəbəli yaşayış binaları, 10 ailə üçün nəzərdə tutulmuş beşmərtəbəli yaşayış evi, 60 yerlik müasir tipli mehmanxana, mükəmməl tibb avadanlığı ilə təchiz olunmuş 280 çarpayılıq mərkəzi xəstəxana, kitabxana, musiqi məktəbi, rabitə evi, son dərəcə dəqiq cihazlar quraşdırılmış seysmik stansiya, 5 min tamaşaçı tutan stadion,\n1 milyon manat smeta dəyəri olan istilik sistemi və kanalizasiya xətti, Kəlbəcər-Basarkeçər yüksəkgərginlikli elektrik xətti, şahmat məktəbi, 60 yerlik məişət evi, 147 yerlik uşaq bağçası, 7 milyon manat dəyəri olan ümumi abadlıq işləri və digər sosial obyektlərin tikilməsi məhz Ulu Öndər Heydər Əliyevin Kəlbəcərə və onun əməksevər əhalisinə doğma münasibəti, qayğısı idi.\nÜmummıllı Liderin Kəlbəcərin Ermənistan silahlı qüvvələri tərəfindən işğalının 3-cü ildönümü ilə əlaqədar rayon sakinlərinin nümayəndələri ilə görüşündə təkcə onun inkişaf etmiş dağ rayonu, əhalisinin isə əməksevər olmasından deyil, bu əlçatmaz zirvənin zaman-zaman erməni məkrinin qurbanına çevrilməsinin qarşısının alınmasından da söz açdı. Kəlbəcərin işğalına aparan yoldan, satqınların vətənə xəyanətindən danışdı. O gün bir daha kəlbəcərlilərin yaddaşına əbədi olaraq həkk edildi ki, yurd-yuvası Ermənistan tərəfindən darmadağın edilən məcburi köçkünlərə Ümummilli Lider Heydər Əliyevin diqqəti və xüsusi qayğısıdır ki, onların bir qrup ziyalısı ilə görüşür, Ulu Öndər Kəlbəcərin tarixi keçmişinə və strateji əhəmiyyətinə öz münasibətini bildirirdi: "...Kəlbəcər rayonu üç il bundan əvvəl Ermənistan silahlı qüvvələri tərəfindən işğal olunduğuna görə, onun sakinləri yerlərindən, yurdlarından didərgin düşüblər və respublikanın müxtəlif şəhərlərində, rayonlarında yaşayırlar. Ermənistan silahlı qüvvələrinin 1988-ci ildən başlayaraq, Azərbaycana qarşı etdikləri hərbi təcavüz respublikamıza çox böyük zərbələr vurubdur. Təəssüflər olsun ki, həmin müddətdə ərazimizin bir qismi işğal olunmuş və orada yaşayanlar, o torpaqların sahibləri didərgin düşüblər. İşğal olunmuş rayonlardan biri də Kəlbəcərdir. Kəlbəcərin işğalından üç il keçir. İnsanlar, adətən, bayram günlərini, müsbət hadisələri qeyd etmək üçün görüşürlər, eyni zamanda, milli adət-ənənələrimizə görə, tariximizdə olan bəzi faciəvi halların da ildönümünü, yaxud həmin günləri qeyd etmək üçün görüşürlər. Ona görə bizim bu görüşümüz də birinci növbədə, Kəlbəcər rayon sakinlərinin vəziyyəti ilə mənim şəxsən tanış olmağım məqsədi daşıyır. Siz üç ildir ki, yerinizdən-yürdunuzdan olmusunuz, didərgin düşmüsünüz. Bu günü xatırlamaq lazımdır...”\nUlu Öndər ilə kəlbəcərlilərin daha geniş tərkibdə növbəti görüşü bir ildən sonra, Kəlbəcərin işğalının 4-cü ildönümündə, Bakı şəhərinin Nərimanov rayonu ərazisindəki yataqxanaların birində, aprel ayının 2-də keçirildi. Kəlbəcərin Azərbaycan üçün strateji əhəmiyyətini yüksək qiymətləndirən Ümummilli Lider Heydər Əliyev dedi: "...Mən əminəm ki, xalqımız, o cümlədən kəlbəcərlilər keçmişi təhlil edərkən ötən günləri dərin müzakirə edərək daha sıx birləşəcək, Azərbaycan torpaqlarının Ermənistanın işğalından azad olunması üçün öz səylərini göstərəcəklər.\nBöyük əraziyə malik olan Kəlbəcər Azərbaycanın gözəl və qiymətli guşələrindən biridir. Respublikamızın ucqar dağ rayonu olmaqla bərabər, Kəlbəcər ölkəmiz üçün həm də strateji əhəmiyyəti olan bir rayondur. Allah Kəlbəcərə hər cür nemətlər - gözəl təbiət, zəngin sərvətlər veribdir. Kəlbəcər məğrur dağları, gözəl meşələri, otlaqları, çəmənləri, obaları, bulaqları olan, vətənimizin təbiət gözəlliyini özündə əks etdirən bir parçasıdır. Kəlbəcərin həm yeraltı sərvətləri, həm də yerüstü sərvətləri Azərbaycanın milli sərvətlərinin bir hissəsidir”.\nKəlbəcərin 27 il yarımdan sonra düşməndən azad edilməsi xəbərini eşidən hər bir azərbaycanlı kimi, kəlbəcərlilərin də sevincinin həddi-hüdudu olmadı. Bu müqəddəs günü səbirsizliklə gözləyən kəlbəcərlilərin noyabrın 15-dən 25-dək olan on günün hər anını xəyalən Kəlbəcərlə yaşadılar. Doğma yurdumuzu düşmən əsarətindən xilas edən Müzəffər Ordumuzun Ali Baş Komandını, Azərbaycan Prezidenti İlham Əliyevə kəlbəcərlilərimiz adından dərin təşəkkürümü bildirirəm. Onu da qeyd edim ki, Ümummilli Liderin vaxtilə Kəlbəcər və kəlbəcərlilərə olan diqqət və qayğısını heç kim unutmayıb. Bu gün yaşından asılı olmayaraq hər bir kəlbəcərlinin yaşadığı sevinci ifadə edəcək söz tapa bilmirəm. 25 noyabr 2020-ci il tarixi kəlbəcərlilərin bugünkü nəslinin yaddaşına Qələbə ilə yazıldı. Müzəffər Azərbaycan Ordusuna təhvil verilən Kəlbəcər erməni vandalları tərəfindən tarmar edilib yandırılsa da, doğma yurdumuza qayıdışdan doğan sevinclərini əlindən ala bilməz.\nBakı şəhərində, eləcə də kəlbəcərlilərin daha çox məskunlaşdıqları ulu Gəncədə keçirilən bayram əhvali-ruhiyyyəli yürüş-tədbirləri, Şəhidlər xiyabanını ziyarət bir daha xalqımızın Ali Baş Komandan, cənab Prezident İlham Əliyevin ətrafında sıx birliyini nümayiş etdirdi. Kəlbəcərlilərin bir arzusu da Ali Baş Komandanımızın Kəlbəcəri də ziyarət edərək üçrəngli bayrağımızı orada öz əlləri ilə ucaltmasıdır. Çünki Kəlbəcər Azərbaycanın, o cümlədən Qarabağın qala qapısıdır. Axı, 30 ilə yaxındır bağlı qalan bu qalalar məskəninin qapısını məhz Ali Baş Komandanımız açdı. Qələbəmiz, Zəfərimiz mübarək! Kəlbəcər Qarabağ, Qarabağ Azərbaycandır!


Şeyx Fərqanə Qasımovaya bisavad deyən şairi YIXIB-SÜRÜDÜ: O, heç özü bilmir ki... » Zamantv.az\n20 Kas 2019, 22:32\n“Nəsiminin “Sığmazam” qəzəlinin araşdırması ilə 50 ildir məşğulam. 50 il əvvəl o irs bizə Əziz Şərif, Əli Fəhmi və İsa Muğannadan miras qalıb. Bu qəzəlin tərcüməsi, tədqiqatı və izahı ilə bu gün Azərbaycanda 4 böyük alim məşğul olur. Onun biri məşhur Nəsimişünas alim Saymaz Aruz, digərləri Firudin Qurbansoy və İlqar Fəhmi, dördüncüsü isə bəndəniz Şeyx Əbdül Mahmudbəyovdur. Hər birimiz bu layihənin təqdimat mərasimində iştirak etmiş və fikirlərimizi bildirmişik. Şəhriyar del Gerani gündəmə gəlmək və ya orijinal görünmək istəyirsə, pis mahnıları pisləsin, keyfiyyətli işlərə ləkə atmasın. Əgər o, təqdimatında Alim Qasımovun da çıxış etdiyi layihəyə cəsarət edib qara yaxırsa, böyük səhv edir. Gündəmə gəlmək istəyirsə, bu meydan, bu da şeytan... O, nə vaxtdan Nəsimişünas və əruzşünas olub? Fərqanə Qasımovanın ifa etdiyi “Sığmazam” kompozisiyasının təqdimat mərasimində böyük Nəsimişünas mütəxəssisləri musiqidən savayı sevindirən başlıca səbəb dəqiq ifa və əruzun dəqiq tələffüzü idi. Hər şey yüksək səviyyədə təşkil olunmuşdu”.\nPublika.az xəbər verir ki, bu sözləri Xalq artisti Şeyx Əbdül Şəhriyar del Geraninin müğənni Fərqanə Qasımovanın “Sığmazam” kompozisiyası haqqında yazdığı sərt fikirlərinə münasibət bildirərkən deyib. Xalq artisti bildirib ki, Şəhriyar del Gerani öz işi ilə məşğul olsa, daha yaxşı olar:\n“Nəsimini bu gün şoulaşdırıb ucuzlaşdıranlar var. Fərqanə Qasımovanın hazırladığı bu layihə o eybəcərliklərə birbaşa cavabdır. Belə sözü deməzlər, danışmazlar. Ayıb olsun ona.\n“Əbsəm ol” sözünün 20-ə qədər mənası var. Bunun quyruğundan yapışaraq cəsarət edib kompozisiyaya o fikri demək ayıbdır. Belə çıxır ki, ya biz yaxşıya pis deməyə başlamışıq, elmin fəlsəfəsini bilmədən özümüzü gülünc vəziyyətə qoyuruq, ya da ki, burada bir təxribat var. Getsin öz şeirlərini yazsın. Gah İrandan, gah Turandan, gah da Avropadan danışır. Hansı dinə, məzhəbə, hansı xalqa, məqsədə qulluq edirsə, getsin işi ilə məşğul olsun. Və heç kəs belə sözləri yazmağa qələt edib cəsarət etməsin! Mənşəyi, milləti, mövqeyi və cinsiyyəti bəlli olmayan adamlar qorxmadan, utanmadan, çəkinmədən, heç bir məsuliyyət hiss etmədən yaxşı sənət əsərlərinə pis deyir.\nƏgər belə təəssübkeşdirsə, Azərbaycanı pis günə qoyanlara münasibət bildirsin də... O adam nə musiqiçi, nə də Nəsimişünasdır. Belələri gecə-gündüz su bulandırırlar, yaxşımıza pis deyir, pislərimizə Xalq artisti adı verirlər. Pis müğənniləri gündəmə çıxarırlar, onlara bahalı maşınlar hədiyyə edirlər və gecə-gündüz təbliğ olunurlar.\nBizim qaçıb xaricdə gizlənən “Aldanmış kəvakib"lərimiz var. Bir qarın yala xidmət edən xəyanətkar adamlar var. Yazıq Mirzə Fətəli Axundov 200 il əvvəl onları aldanmış kəvakiblər adlandırırdı. Onlar xüsusi sifariş və tapşırıqla yaxşımızı pisləməklə, əxlaqlımıza əxlaqsız deməklə, əxlaqsızlığı isə tərifləməklə məşğuldular. Əvvəla gedib vətən və öz mövqelərini müəyyən etsinlər, sonra gəlib başlarından böyük, yekəxana danışsınlar. O şair heç özü bilmir ki, “Əbsəm ol” sözünün ilahi, irfani, fəlsəfi və aid poetik açması nədir. Nə qanır o? Niyə indiyə kimi Nəsimini şouya çevirənlərdən çıxıb danışmırdı? Xeyir ola, indi yaxşı sənət əsərinə qarşı çıxır? Mənəviyyatımızı təhrif edən belə ziyanəvər adamları məhkəməyə vermək lazımdır”.\nFərqanə Qasımovanın “Sığmazam” kompozisiyasının təqdimat mərasiminin aparıcılığını öz üzərinə götürən tanınmış jurnalist Lalə Əliyeva hesab edir ki, bu, Azərbaycan adına böyük işlər görmüş bir insana yazılacaq tənqid deyil. O, əlavə edib ki, Gerani elə bu cür atmacalarıyla məşhurlaşıb:\n“Adətən mən yaradıcılığından çox küylü statuslarıyla məşhurlaşanlara cavab yazmıram, amma bu dəfə ənənəni pozum, çünki... Çünki hərdən söz dilin ucuna gəlir, qaytarmaq da olmur...\nDeməli, bir şair var, babat şeirlər də yazır, hərçənd bütün külliyyatında mənim kimi niyyətə baxan oxucunu təəccübləndirəcək bir misra belə yoxdur... Qərəz, eşitdiyimə görə, həmin bu şair Fərqanə Qasımovanın Nəsiminin qəzəlinə münasibətindən olduqca narazıdır, musiqi nömrəsində "əbsəm ol" əvəzinə "əbkəm ol" ifadəsinin işlənməsi şairi bərk hiddətləndirib... Olan işdir, Nəsimin 650 illik yubileyi çərçivəsində keçirilən tədbirlərin birində plakata "Məndə sığar ikən cahan" yazılmışdı, kimsə irad bildirmədi, çünki niyyət və Nəsimiyə verilən dəyər göz qabağında idi. Nəsimi irsi heç vaxt bu qədər diqqət mərkəzinə çəkilməyib və öyrənməkdə eyib yoxdur.. Fərqanənin ifasına gəlincə, buradakı söz dəyişməsi yuxarıda qeyd etdiyim fikir təhrifi - həm də dərin fəlsəfi təhriflə müqayisəyə belə gəlməz. İranlı musiqiçi Nəsiminin digər qəzəllərini incələyərək (məsələn, "əgər süsən kimi əbkəm deyilsən, nitqə gəl, söylə...") ifaçıya bəlkə də səhv tövsiyə verib.\nİnanın ki, bunu düzəltmək olar. İki gözəl ifaçıya "bisavad" adı qoyan... Özünə sərf eləyəndə susan... Sərf eləyəndə də bülbül kimi ötən adamın Nəsiminin qəzəlindəki mətləblərə yaxın gələcəyini gözləmək isə hədərdi. Nəsimi irsinə dəyər verən şair qeydlərini daha nəzakətlə yaza bilərdi. Kaş Gerani 15 yaşından bəri ustad xanəndənin yanında əyləşib muğam ifa edən Fərqanə Qasımovanın dəftərçəsindəki qəzəllərin yarısının yarısı qədər qəzəl biləydi. Onun bisavad adlandırdığı Fərqanə Qasımova dünyanın ən böyük şəhərlərinin ən nüfuzlu konsert salonlarında çıxışlar edib. Alim müəllimgilin birgə çalışdıqları dünya şöhrətli dahi musiqiçilərin Şəhriyar nəinki üzlərini, heç başmaqlarını da görə bilməz”.\nXatırladaq ki, şair Şəhriyar del Gerani öz yazısında Fərqanə Qasımovanın “Sığmazam” qəzəlində və bir neçə ay əvvəl Sami Yusiflə “Girdim yarın bağçasına” duetində sözlərin səhv oxunduğunu irad tutaraq onları bisavad adlandırıb. Sözügedən yazını olduğu kimi təqdim edirik:\n“Sabahın bu çağında Fərqanə Qasımovanın ifasında Nəsiminin başıbəlalı "Sığmazam" qəzəlini dinlədim. Dinləməz olaydım. Tamamilə naşılıq, biabırçı dərəcədə piyadalıq tökülür ifadan. Xanım açıq-aydın nə oxuduğunu bilmir. Nəinki beytləri, hətta sözləri də qarışdırıb. Ümumiyyətlə, bizim ifaçıların əksəriyyəti belədir. Mətnə nabələdlikdən də pis şey yoxdur ifaçılıqda. Mətni duymaq bir yana, bunlar heç sətri mənada başa düşmürlər nə oxuduqlarını.\nO gün də Sevda Ələkbərzadənin bir mahnısı çıxdı qabağıma, dinlədim və beləcə utandım. Düzü, yazığım da gəlir. Baxırsan, gözəl xanımlardır, istedadları da var, mədəniyyətləri də, di gəl, savadsızlıqdan son dərəcə əzab çəkirlər. Təklif edirəm ifaçı dostlarımız ədəbiyyat oxusunlar, heç olmasa, ifa etdikləri mətni öyrənsinlər. Kifayət qədər usta ədəbiyyatşünaslar var ölkədə. Kimdən kömək istəsələr, inanıram, təmənnasız öyrədərlər. Beləliklə də, sanballı, səbatlı bir iş qoymuş olarlar musiqi tarixinə. Yoxsa, belə olmur. Olur e, ayıb olur, biabırçı olur, ucuz olur, çiy olur, sıradan olur, zay olur, lap elə, əttökən olur.\nYazıqsınız, heyifsiniz, zəhmətinizi belə israf etməyin. Öncə kitab oxuyun, mətn oxuyun, bədii zövqünüzü formalaşdırın, şeiri-qəzəli öyrənin, daha sonra mahnı oxuyun, muğam oxuyun, lap istəsəniz, dua oxuyun. Amma oxuduğunuz mətnə o qədər bələd olun ki, inanasınız. Hə, bax, onda qəbul olacaq dualarınız...”\n5 min eşşəyin hara yoxa çıxması barədə sensasion iddia 19 Ekm 2018, 10:15\n“2018-ci ildə kənd təsərrüfatı 4,6 faiz artıb” - İlham Əliyev 12 Ock 2019, 11:16\nDövlət qurumlarının “qaynar xətt”lərindən narazılıq VAR 24 Kas 2018, 12:41\nAfaq Aslana həbsxanadan mesaj: Bütün "türmə" sənin...." 06 Ağu 2019, 11:48\nBaşçının öz baş həkimi var... - İDDİA 03 Tem 2019, 16:54\nÇempionlar Liqasında yarımfinal mərhələsinin ilk oyunu keçirilib 25 Nis 2018, 09:51\nMarkizio və həyat yoldaşına silahlı hücum 30 Ekm 2019, 15:13\n"Diqlas" niyə yandı? - SƏBƏB 26 Mrt 2019, 11:53


Azərbaycan özünün siyasi sabitliyini və makroiqtisadi dayanıqlılığını bir daha nümayiş etdirdi :: Aktual :: Azerfax.az\nAzərbaycan özünün siyasi sabitliyini və makroiqtisadi dayanıqlılığını bir daha nümayiş etdirdi\n"AZƏRFAKS" müsahibəni təqdim edir.\n- Təqvimdə 2015-ci ilin son günləridir. Bu il Azərbaycan və ölkə sakinləri üçün necə oldu?\n- Belə bir məsəl var: “Hər pis işdə bir xeyir də var”. Dünya bazarında neftin qiymətinin düşməsi, əlbəttə, bir sıra iqtisadi və sosial məsələlərin həllinə çox mənfi təsir göstərib. Lakin bu, eyni zamanda, Azərbaycan hökumətini iqtisadiyyatın şaxələndirilməsini daha əzmlə həyata keçirməyə, sahibkarlığı inkişaf etdirməyə, enerji asılılığı amilindən yaxa qurtarmağa məcbur edib. Bu baxımdan hansı işlər görülüb və daha hansı işlər görülməlidir?\n- Prezident İlham Əliyev 2015-ci ili Azərbaycanda “Kənd təsərrüfatı ili” elan etmişdi. Ölkə üçün çox əhəmiyyətli olan bu sahənin inkişafında cari ildə hansı uğurlar qazanılıb?\n- Azərbaycan idman ölkəsi kimi çoxdan məşhurdur. Bakıda hər il iri beynəlxalq yarışlar keçirilir. Tarixdə ilk Avropa Oyunları isə idman qonaqpərvərliyinin apofeozu oldu. Mübaliğəsiz deyə bilərəm ki, Azərbaycan bu Oyunları ən yüksək səviyyədə keçirdi. Gəlin, həqiqətən tarixi hadisə olan bu Oyunlara bir daha qısaca nəzər salaq.\n- Təəssüf ki, rəsmi Bakı bu il “Avropa Oyunları”nın tamam fərqli, diametral əks növü ilə də üzləşməli oldu. Qərbdə Azərbaycanın müstəqil siyasi kursundan məyus olan müəyyən dairələr Bakıya qarşı bir növ “xaç yürüşü” təşkil etdilər. Onlar bu ölkədə guya insan hüquqlarının kobud şəkildə pozulmasına görə qisas aldılar. Siz necə hesab edirsiniz? Beynəlxalq siyasət nəhəngləri tərəfindən gənc, müstəqil ölkəyə bu cür görünməmiş təzyiq göstərilməsinin həqiqi səbəbi nədən ibarət idi?\n- Azərbaycanın istər sosial-iqtisadi baxımdan, istərsə də başqa sahələrdə yüksək sürətlə inkişaf etməsi artıq bütün dünyada belə də olmalı bir həqiqət kimi qəbul edilir. Lakin Dağlıq Qarabağ problemi həll olunsaydı, ölkə daha dinamik inkişaf edə bilərdi. Belə demək olarmı ki, başa çatmaqda olan ildə bu münaqişənin sülh yolu ilə tənzimlənməsi üçün real ilkin şərait yaratmaq mümkün olub?\n- Təbii ki, rusiyalı oxucu Rusiya-Azərbaycan münasibətlərinin vəziyyətinə laqeyd deyil. Güman edirəm ki, xüsusən cari ildə hər iki ölkənin işgüzar dairələrinin görüşlərinin intensivliyinin kəskin artması şəraitində Bakının da bu mövzuda deməyə sözü var.\nBiz beynəlxalq arenada, o cümlədən beynəlxalq təşkilatlar çərçivəsində fəal əməkdaşlıq edir və bir-birimizi dəstəkləyirik. Keçən il Avropa Şurası Parlament Assambleyasında yaranmış vəziyyəti xatırlamaq kifayətdir. O vaxt Azərbaycan nümayəndə heyəti tam tərkibdə Rusiyaya qarşı sanksiyaların əleyhinə çıxış etdi. Prezident İlham Əliyev “Rossiya 24” telekanalına müsahibəsində qeyd etdiyi kimi, bizim respublika hər küncdə-bucaqda özlərini Rusiya Federasiyasının müttəfiqləri kimi qələmə verən, lakin AŞPA-da mövqe nümayiş etdirmək lazım gələndə, necə deyərlər, qaçıb gizlənməyi üstün tutanlara nümunə göstərdi. Bu mürəkkəb və qəliz məqamda Azərbaycan etibarlı dostun və müttəfiqin necə hərəkət etməli olduğunu əyani şəkildə göstərdi! Daha bir mühüm faktı xatırlatmaq istəyirəm: dövlət bayramı – Rusiya günü zamanı Prezident Vladimir Putin Azərbaycanda idi, birinci Avropa Oyunlarının açılış mərasimində iştirak edirdi. Məgər bu, iki ölkə arasında münasibətlərin yüksək səviyyəsinə dəlalət etmirmi?!\n- Nəhayət, bu il ölkənizin daxili siyasət sahəsində əsas hadisə - Azərbaycan Milli Məclisinə seçkilər barədə. Siz necə hesab edirsiniz, parlament seçkiləri ölkədə ictimai yetkinliyin, demokratiyanın, vətəndaş məsuliyyətinin səviyyəsini adekvat şəkildə əks etdirə bildimi?


Müqəddəs meyvə ƏNCİR - Bilmədiyiniz faydaları | Redaktor.az\nMüqəddəs meyvə ƏNCİR - Bilmədiyiniz faydaları\n02:18 12.09.2020 100\n“Əncirə və zeytuna and olsun”. ( Qurani Kərim. Tin surəsi, 1).\nPeyğəmbərimizə (səlləlləhu aleyhi vəsalləm) birisi əncir verir, alandan sonra belə buyurur: “Əgər məndən cənnətdən hansı meyvə gəlmişdir soruşsalar, əncir deyərəm”.\nRedaktor.az naturopat həkim Füzuli Hüseynovun Abşeron əncirinin faydaları barədə açıqlamasını təqdim edir:\nƏncir ana südünü artırır, əzələ qıcolmalarını götürür, yüksək qan təzyiqini salır. Əgər çay içən zaman qənd əvəzinə quru əncir istifadə etsək, bədənimiz sağlam olar". //Medicina.az


🥇 ▷ İndi yeni Amazfit Nexo ala bilərsiniz: idman üçün hazırlanmış ağıllı saat. » ✅\nİndi yeni Amazfit Nexo ala bilərsiniz: idman üçün hazırlanmış ağıllı saat.\nBir ay əvvəl Huami yenisini elan etdi Nexfit Amazfit. Amazfit Smartwatch kimi tanınan ağıllı bir saat 2kimi gəlmişdi idman ixtisaslaşmış ən ucuz ağıllı saatlardan biridir.\nƏn yaxşısı, indi beynəlxalq versiyada satın ala bilərsiniz. Bunu etmək üçün daxil ola bilərsiniz bu əlaqə Banggood'dan Yalnız onu tapa biləcəyiniz yerdə 181 avro. Unutmayın ki, bu mağaza onlayn sahədə ən yaxşı bilinənlərdən biridir, həmçinin Paypal vasitəsilə ödəniş etməyə imkan verir. Kuponlardan istifadə etməyi unutmayın ✂BGamazfit2 Bu qiyməti almaq üçün.\nNexfit Amazfit, tamamlandı\nYeni Nexfit Amazfit Lüks ağıllı saatlar arasında əla alternativ kimi görünür. Və bu yeni model istehsal olunur zirkonyum mikrokristal keramika gövdəsi birinin yanında dəri qayışı və sonsuz texnologiya daxilində inteqrasiya.\nEkran həqiqətən dəyirmi, növdür AMOLED və bir ölçüsü var 1.39 düym və sıxlığı təklif edən 454 × 454 piksel qətnamə 326ppi və kontur 2.5D.\nİçəridə bir prosessor tapırıq Qualcomm Snapdragon istifadə olunur üçün 1.1Ghz yan-yana 512MB RAM və 4 GB eMMC saxlama. Ayrıca, texnologiyaya sahibdir eSIM 4G və VoLTE ilə uyğun gəlir.\nDigər bir vacib xüsusiyyət inteqrasiyadır. GPS, bu da idman fəaliyyətləri üçün marşrutumuzu izləməyə imkan verəcəkdir. Bundan əlavə, qədər aşkar edə bilər 10 idman növü, velosiped sürmə, qaçış və ya idman fəaliyyəti ilə əlaqəli olsun.\nNexfit Amazfit var sensoru EKQ EKG'ləri çox dəqiq bir şəkildə yerinə yetirməyə qadirdir, hətta aşan bir dəqiqliyə də çatır 97%. Bu qadirdir hər hansı bir anormallıq aşkar edin təcili olaraq ürək dərəcəsi xəbərdarlığımızda.\nBatareyalara gəldikdə, bir sıra aralığa malikdir 4G LTE bağlantısı istifadə edərək 28 saat, buna görə hətta müstəqil olaraq istifadə edən muxtariyyətin bir gününü əhatə edən ağıllı saatlarla məşğul oluruq.


Macar arxeoloqları Osmanlı qəsəbəsinin qalıqlarını aşkar ediblər | "Nuhçıxan" İnformasiya Agentliyi\nNUHÇIXAN BBC telekanalının saytına istinadla xəbər verir ki, Qanuni Sultan Süleymanın məzarının Macarıstanın Zigetvar qalasındakı “Üzüm təpəsi” adlanan yerdə olduğu bildirilir. Həmin yerdə 1566-cı il Zigetvarın Osmanlı ordusu tərəfindən mühasirəsi zamanı qərargah və padşah üçün tikilmiş otağın qalıqları da aşkar edilib. Tarixi mənbələrə görə, Qanuni Sultan Süleyman məhz bu təpədə vəfat edib. Qalanın fəthi gerçəkləşənə qədər onun ölümü gizli saxlanılıb və padşahın cənazəsi ordunun xəbəri olmadan dəfn edilib. Qala ələ keçirildikdən sonra isə Sultan Süleymanın nəşi İstanbula aparılıb. Beləliklə, buradakı müvəqqəti məzar Osmanlının Macarıstanı əsarətdə saxladığı 150 il ərzində mühüm bir ziyarət yerinə çevrilib. Onun üzərində inşa edilmiş türbə isə Avstriya ordusu Macarıstanı türklərdən geri aldıqdan sonra dağıdılıb.


Meqanın 5 saniyəsinə 5 MİLYON təklif etdilər-SƏBƏB » Qadin.Net ~ İlk milli qadın portalı... Azərbaycan xanımlarına...\nQadin.Net Milli.Az -a istinadən bildirir ki, təklifə əsasən, Markl əvvəl çəkildiyi "Suits" serialında yenidən 5 saniyə ekranda görünsə, ona 5 milyon dollar qonorar ödəniləcək.\n"Biotulin" adlı kosmetika şirkəti 5 saniyə ərzində Marklın canlandırdığı Reyçel obrazının məhsuldan bəhs etməsini istəyib və bu iş üçün 5 milyon dollar təklif edib. Markla pulu bir xeyriyyə fonduna bağışlamaq da təklif edilib. Amma nə kral ailəsi, nə də Meqan bu təklifi qəbul etməyib.\nBu niyə özünü dartır ki??\n13 yanvar 2019 17:43\nRazılıq verməsi növbəti dəfə saray qayda-qanunlarını pozması hesab olunardı.\n13 yanvar 2019 09:23


BANM-in Prezident təqaüdçüsü: "Kimya mühəndisliyi Azərbaycanda çox inkişaf edib" | Report.az\nBANM-in Prezident təqaüdçüsü: "Kimya mühəndisliyi Azərbaycanda çox inkişaf edib"\nBANM-in Prezident təqaüdçüsü: "Kimya mühəndisliyi Azərbaycanda çox inkişaf edib" "Bu ali təhsil ocağına daxil olmaq mənim məqsədim idi"\n6 Yanvar , 2017 12:30\nBakı. 6 yanvar. REPORT.AZ/ Bakı Ali Neft Məktəbinin (BANM) İctimaiyyətlə əlaqələr şöbəsi “BANM-in Prezident təqaüdçülərinə 10 sual” adlı layihə həyata keçirir. Layihənin budəfəki qonağı BANM-in Kimya mühəndisliyi ixtisasının I kurs tələbəsi Fatimə Abdinlidir. "Report" həmin müsahibəni təqdim edir.\n- Zəhmət olmasa, özünüz haqqında qısa məlumat verərdiniz.\n- Mən, Fatimə Surxay qızı Abdinli 1997-cı ildə Bakı şəhərində anadan olmuşam. Orta məktəb illərində əla qiymətlərlə oxumuşam. Builki qəbul imtahanında iştirak edərək Bakı Ali Neft Məktəbinə daxil olmuşam. İxtisasım Kimya mühəndisliyidir.\n- İmtahan geridə qaldı, indi həmin dövrlə bağlı hansı təəssüratlarınızı bizimlə bölüşə bilərsiniz?\n- İmtahanlardan öncə qarşıma məqsəd qoymuşdum. Çünki həmişə Bakı Ali Neft Məktəbində təhsil almaq arzusunda olmuşam və məqsədimə çatmaq üçün bəzən asan olmasa da, çox çalışmışam.\n- Nə qədər bal toplamışdınız?\n- 695 bal toplamışam.\n- Niyə məhz BANM...\n- Azərbaycanda nömrə bir olan Bakı Ali Neft Məktəbində təhsil yüksək səviyyədə olduğundan mən də məhz bu universiteti seçdim. Bu ali təhsil ocağına daxil olmaq mənim məqsədim idi.\n- Ailənizin oxumağınızdakı rolu haqqında nə demək istərdiniz?\n- Ailəm mənə bütün verdiyim qərarlarda hər zaman dəstək olub və arxamda dayanıb. Buna görə də mən həmişə ailəmə minnətdaram.\n- Müxtəlif ölkələrə səyahət etmək, müxtəlif yerləri gəzmək, şəhərləri görmək, hər bir ölkənin maraqlı yerlərində olmaq ən böyük arzumdur.\n- İxtisasınız haqqında nə demək istərdiniz?\n- İxtisasım Kimya mühəndisliyidir. Bu ixtisas Azərbaycanda çox inkişaf edib və mənim də bu sahəyə böyük marağım var. Gələcəkdə bu sahə üzrə yüksək ixtisaslı mütəxəssis olacağıma inanıram.\n- Dərsdən kənar vaxtlarımda velosiped sürmək və kitab oxumağı xoşlayıram.\n- Başqa hansı maraqlarınız var?\n- Futbol ilə maraqlanıram.\n- Hansı janrda kitabları oxuyursunuz?\n- Detektiv janrında olan kitabları oxumağı sevirəm.\nRus versiyası Президентский стипендиат БВШН: Химическая инженерия получила сильное развитие в Азербайджане\nİngilis versiyası Presidential Scholar from BHOS: Chemical engineering is rapidly developing in Azerbaijan\n28 Oktyabr , 2021 14:52\n28 Oktyabr , 2021 12:51\nIII qrup üzrə coğrafiya fənnindən imtahan ayrı keçiriləcək\n28 Oktyabr , 2021 12:41\n28 Oktyabr , 2021 12:26\n28 Oktyabr , 2021 12:25\nFotoTəhsil naziri Naxçıvana gedib\n27 Oktyabr , 2021 12:18\n27 Oktyabr , 2021 12:13\nGələn ilin büdcəsindən elm sahəsinə 202,8 milyon manat ayrılıb\n27 Oktyabr , 2021 09:51


Kremlin pəncərəsindən Azərbaycan necə görünür? (2007)\nRusiya həmişəkitək bildirir ki, Azərbaycanı özünə dost və tərəfdaş kimi görür, amma iş konkret mövqeyə gəldikdə təfərrüata varmaq istəmir\nRusiya xarici siyasət idarəsinin rəhbəri Sergey Lavrovun Bakı-Moskva münasibətlərinin heç də rəvan olmadığı vaxtda Azərbaycana səfəri gözlənildiyi kimi də keçdi. Diplomatik ifadə tərzindən kənara çıxmayan Rusiya XİN rəhbəri indiyədək dəfələrlə eşitdiyimiz siyasi bəyanatları təkrarlamaqla yetindi: «Rusiya Azərbaycanı özünə dost və strateji tərəfdaş kimi görür. Biz münasibətlərimizin daha da dərinləşdirilməsini istəyirik». Qarabağ məsələsi ilə bağlı ifadələr də yeni deyildi: «Rusiya həm ATƏT-in Minsk qrupunun həmsədri, həm də Azərbaycanla Ermənistanın dostu kimi bu münaqişənin həlli üçün əlindən gələni edəcək.\nƏminəm ki, tərəflərin siyasi iradəsi nəticəsində hamını razı salacaq həll variantını tapmaq mümkün olacaq». Azərbaycan xarici işlər nazirinin bu xüsusda açıqlamasında da yeni fikir yox idi: «Biz rusiyalı həmsədrin Minsk qrupu çərçivəsində aktiv fəaliyyətindən razıyıq. Hesab edirik ki, Rusiya Dağlıq Qarabağ münaqişəsinin həllində həlledici rol oynamalıdır».\nİki ölkənin xarici siyasət idarəsi rəhbərinin səsləndirdiyi bu «növbətçi» diplomatik şablonlar indiyədək Azərbaycan və Rusiya rəhbərlərinin çeşidli görüşlərində, birgə siyasi bəyanatlarda dəfələrlə diqqətə çatdırılıb. Azərbaycan rəhbərliyi dəfələrlə Rusiyanın nəzərinə çatdırıb ki, bu ölkədən Qarabağ probleminin həllində, ölkəmizin ərazi bütövlüyü məsələsində daha prinsipial mövqe gözləyir.\nKreml də hər dəfə bildirib ki, bundan artığını edə bilməz, çünki bu münaqişədə tərəf tutmaq istəmir. Gerçəkdə isə Rusiyanın Qarabağ məsələsində nə qədər «bitərəf» olduğu bu münaqişənin tarixindən də, indisindən də bəllidir. Moskva hər yeri gələndə Azərbaycanın ərazi bütövlüyünü dəstəklədiyini bəyan etsə də, indiyədək Qarabağ münaqişəsinin məhz bu çərçivədə həllinə yönəlik bir kəlmə belə işlətməyib. Hərçənd Qarabağ münaqişəsində vasitəçilik edən digər ölkələr də bu baxımdan Rusiyadan geri qalmır, amma indilik onlarla işimiz olmadığı üçün bu məsələni bir kənara qoyaq.\nÇünki Rusiya ilə münasibətlərimizdə aydınlaşdırılması gərəkən bir sıra konkret xüsuslar. Lavrovun səfəri öncəsi Bakı Rusiyaya bu ölkənin çeşidli qurumlarının Dağlıq Qarabağdakı erməni separatizminin himayə olunması, Azərbaycanın ərazi bütövlüyünün şübhə altına alınmasına yönəlik hərəkətləri ilə bağlı iki etiraz notası vermişdi. Azərbaycan XİN aprelin sonunda Rusiyanın RTR kanalında Naxçıvanın tarixi Ermənistan ərazisi təqdim olunmasına, mayın əvvəlində isə Rusiyada nəşr olunmuş «Böyük Ensiklopediya»da Dağlıq Qarabağın müstəqil dövlət kimi göstərilməsinə etiraz etmişdi. Hər iki notada nəzərə çatdırılırdı ki, bu cür tarixi və mövcud gerçəkliyi təhrif edən bu cür faktlar Azərbaycan-Rusiya əlaqələrinin ruhuna ziddir, bu ölkənin Qarabağ münaqişəsinin həllində tərəfsiz vasitəçi kimi roluna və ümumilikdə Rusiyanın Azərbaycan ictimai rəyindəki imicinə mənfi təsir edir.\nÖtən müddətdə Moskva birinci notaya alayarımçıq cavab verib. Rusiya tərəfin izahatına görə, Rusiyada senzura olmadığı üçün dövlətin RTR kanalına təsir göstərmək imkanı yoxdur. Rusiya səfiri Vasili İstratovun ötən həftə verdiyi açıqlamadan belə qənaətə gəlmək olar ki, Moskvanın ikinci notaya cavabı da birincidən fərqlənməyəcək. Odur ki, bu məsələyə dair Azərbaycan və Rusiya XİN rəhbərlərinin görüşdən sonra necə münasibət bildirəcəyi maraq doğururdu.\nLakin Rusiya naziri bu mövzuya heç toxunmadı. Azərbaycan XİN rəhbərinin sözlərindən isə məlum oldu ki, rusiyalı həmkarı bu məsələ ilə bağlı daha öncə verilmiş izahata yeni heç nə əlavə etməyib. «Təbii ki, bu cavab bizi qane etmir. Biz istərdik ki, Rusiya XİN bu barədə daha aydın mövqe ifadə etsin, çünki Rusiya telekanalı Azərbaycanın suverenliyi və ərazi bütövlüyünü şübhə altına alıb» - Məmmədyarovun sözlərindən bəlli olur ki, Bakı bu məsələni bitmiş hesab etmir. Qeyd edək ki, bir qədər əvvəl Azərbaycanın bu xüsusda mövqeyini xarici işlər nazirinin müavini Araz Əzimov Moskvaya səfəri gedişində rusiyalı həmkarlarının diqqətə çatdırmışdı. Eyni zamanda, o qeyd etmişdi ki, Rusiya tərəfin ölkədə senzura olmadığını əsas gətirərək RTR kanalının fəaliyyətinə müdaxilə etmədiyini bildirməsi məsuliyyətdən yayınmaqdan savayı bir şey deyil. Ən azı ona görə ki, RTR özəl deyil, dövlət telekanalıdır.\nQeyd edək ki, Rusiya rəsmilərinin «bizdə senzura yoxdur» deyərək bu məsələdən yayınması məlum bir taktikadır. Əslində bir çox ölkələr (özəlliklə Qərbdə) bənzər situasiyalarda belə davranırlar. Bu baxımdan Rusiya tərəfin izahatını yalnız «Böyük Ensiklopediya» nəşri ilə bağlı qismən qəbul etmək olar. Çünki sözügedən eksiklopediya həqiqətən də dövlət sifarişi ilə deyil, Rusiyanın ən iri özəl nəşriyyat-poliqrafiya qurumu olan «Terra» holdinqi tərəfindən hazırlanıb. Digər yandan, 62 cildlik bu nəşrin önsözündə deyilir ki, o, prezident Vladimir Putinin fərmanı ilə nəşr olunan «Böyük Rusiya ensiklopediyası»ndan (30 cild, 2004-cü ildən nəşr olunur, hələlik 12 cildi çapdan çıxıb) fərqli olaraq qeyri-siyasi üslubda, yalnız mövcud faktları əks etdirməklə hazırlanıb və müəlliflərə sərbəstlik verilib.\nYeri gəlmişkən, «Böyük Ensiklopediya»nın Elmi-Redaksiya Şurasına Rusiya EA-nın 10 akademiki, o cümlədən EA-nın vitse-prezidenti Gennadi Mesyas daxildir. Bütövlükdə isə nəşrin hazırlanmasında 500 nəfərlik müəllif heyəti iştirak edib. Onların arasında, sözsüz ki, erməni müəlliflər də var. Odur ki, nəşrin üslubu onlara da xeyli sərbəstlik verib.\nBu nəşrin «Dağlıq Qarabağ Respublikası»ndan bəhs cildinin (42-ci cild) tirajının müsadirə olunması və onun müvafiq düzəlişdən sonra yenidən çap olunmasına (Bakı Moskvadan bunu tələb edir) gəldikdə , bu real görünmür. Nəşriyyatın rəhbərliyi də çətin ki, bu qeyri-kommersiya addımını atsın. Onu da qeyd etmək lazımdır ki, «Böyük Ensiklopediya»nın 62 cildinin hamısı 2006-cı ildə çap olunub və bütöv dəst olaraq realizə olunur. Qiyməti də ucuz deyil - 75 min rubl (təxminən 3 min dollar). Bundan əlavə, nəşriyyat «Böyük Ensiklopediya»ya əlavə olaraq yeni məlumatlar, düzəlişlər və s. nəzərdə tutan illik əlavə cildlərin çap ediləcəyini bildirir və nəzəri cəhətdən yalnız bu əlavə cildlərdə Dağlıq Qarabağa dair bizi qane edəcək hansısa düzəliş ya qeydin yer almasına ümid bəsləmək olar.\nO ki qaldı RTR kanalına, onun məhz dövlətin nəzarətində olduğunu dəqiqləşdirmək üçün uzağa getmək lazım deyil. Telekanalın mülkiyyətçisinin dövlət olduğu onun internet saytında açıq-aydın qeyd olunub. Yeri gəlmişkən, 2007-ci il üçün «Ümumrusiya Dövlət Televiziya və Radioyayım Şirkəti»nə dövlət büdcəsindən 330 milyon dollardan çox maliyyə ayrılıb.\nBu sadalananlardan sonra bir suala cavab axtarmaq gərəkdir: Azərbaycan bu vəziyyətdə nə etməlidir? Təbii ki, qarşı tərəfi sənin suverenliyinə qeyd-şərtsiz hörmətini təmin etmək üçün adekvat addımlar atılmalıdır. Hansı?\nBax bu barədə ciddi düşünməyə dəyər. Əlbəttə, indi deyilə bilər ki, Azərbaycanın da müvafiq nəşriyyatları Rusiya tərəfinə cavab addımı kimi bu ölkənin ərazi bütövlüyünü, suverenliyini şübhə altına alan ensiklopediyalar nəşr edə, yaxud bizim dövlət televiziyası da RTR sayaq hərəkət edə bilər. Bəli, edə bilər, amma bunu optimal çıxış yolu saymaq düzgün olmazdı. Zənnimizcə, bu cür postfaktum səciyyəli «cavab addımları»ndansa, biz daha çox bu cür proses və olayları qabaqlamağı bacarmalıyıq. Məsələn, Rusiyanın elmi institutlarında xeyli azərbaycanlı alim fəaliyyət göstərir, amma onlardan kimsə bu ensiklopediyanın müəlliflər heyətində yer alıbmı, yaxud buna cəhd edilibmi?\nDigər yandan, bir qədər əvvəl ABŞ Dövlət Departamentinin hesabatında Dağlıq Qarabağ və işğal olunmuş digər ərazilər barədə yer almış yanlışlığın bərpası ilə bağlı rəsmi Bakının nümayiş etdirdiyi prinsipiallıq bu məsələdə müsbət presedent ola bilər. Hər halda, Rusiya rəsmilərinin də qeyd etdiyi kimi, bu ölkənin Azərbaycandakı maraqları və Azərbaycanla sıx tərəfdaşlıq etmək istəyi Amerikanın maraq və istəyindən az deyil ki, çoxdur. Özü də söhbət təkcə siyasi, iqtisadi, yaxud hərbi-təhlükəsizlik məsələlərindən getmir. «Biz Azərbaycanla humanitar sahədə əməkdaşlıq, Rusiya ali məktəblərinin Azərbaycanda filiallarının sayının artırılması, Rusiya ərazisində Azərbaycan dilinin tədrisi və s. məsələlərdə maraqlıyıq» - bunu Lavrov bildirdi. Elə isə gəlin, bu məsələdə bir-birimizin mənafelərimizə, ən azı dövlət suverenliyimizə qarşılıqlı hörmət edək.\nAmma hələlik anlaşılan odur ki, Kremlin pəncərəsindən Azərbaycan heç də olduğu kimi, yaxud biz istəyən kimi görünmür: rusiyalı «dostları»mız gah Qarabağı başqa cür görürlər, gah Naxçıvanı. Yeri gəlmişkən, mayın 27-də ermənilər Moskvadakı «Mərkəzi Ədiblər Evi»ndə Qarabağa dair növbəti konfrans keçirməyi planlaşdırırlar. Tədbirin təşkilatçılarından biri də «DQR-in Rusiyadakı nümayəndəliyi»dir…\n«525-ci qəzet», 23.05.2007\n04.03.2017, 17:01 895\nRəsmiləşdirilmiş deportasiya (2007)\n25.02.2017, 18:26 898\nDemokratiya və qızılgül (2007)\n26.02.2017, 18:03 881\nUkrayna: «narıncı inqilab», üçüncü hissə… (2007)\n27.02.2017, 17:53 1084\nGürcüstan seçkiləri: gözlənilən sonluq və ibrətamiz nəticələr (2008)\n21.02.2017, 19:09 851\n01.03.2017, 17:38 872\n28.02.2017, 17:41 969\nGUAM: 10 il sonra - sözdən əmələ keçid? (2007)\n02.03.2017, 17:23 964\nBMT-nin Qarabağ qətnaməsi ortaya hansı sualları çıxardı? (2008)\n22.02.2017, 18:59 879


Təyyarədə geyiminizə diqqət edin, yoxsa… | Gənc Ailə\nAna Səhifə XƏBƏRLƏR Təyyarədə geyiminizə diqqət edin, yoxsa…\nTəyyarədə geyiminizə diqqət edin, yoxsa…\nİyl 11, 20190\nBu günlərdə İspaniyada baş verən hadisə dünya mətbuatının diqqətini cəlb etdi. Belə ki, ölkənin Malaqa şəhərində açıq-saçıq geyimlə təyyarəyə minən qadın “hava gəmisi”ndən düşürülüb. 31 yaşlı Harriet Osbornenin dərin sinə dekolitesi diqqət çəkib. Bundan başqa iki uşaq anasının busqalterdən istifadə etməməsi narahatlıq yaradıb. Bu səbəbdən stüardessa qadını təyyarədən endirib.\nOna bu paltarla təyyarəyə minə bilməyəcəyi deyilib. İngiltərə vətəndaşı olan Harriet isə bu səbəbdən hava limanında gecəməli olub. O, məsələ ilə bağlı danışaraq stüardessanın addımını pisləyib: “O, bu cür davranışı ilə məni təhqir etdi. Özümü çox ucuz hiss etdim. Polisə də nəyə görə təyyarəyə alınmadığımı eşidəndə təəccübləndi”.\nQeyd edək ki, İspaniya kimi inkişaf etmiş ölkədə bu cür hadisənin yaşanması təəccüblü qarşılanıb. Lakin yayılan fotolardan da görmək olur ki, adın çəkilən qadın kifayət qədər açıq-saçıq geyimdə təyyarəyə minib. Buna görə onu tənqid edənlərin da sayı kifayət qədər olub.\nTəxminən bu ilin mart ayında İngiltərənin Birminqem şəhərində yaşanmışdı. 21 yaşlı Emili Okonnorun təyyarədə yaşadığı biabırçılıq dünya mətbuatının gündəminə düşmüşdü. Belə ki, qadını geyiminə görə təyyarədən atmaqla hədələmişdilər. O, Birminqemdən Tenerifə uçarkən dekoltye geyiminə görə bu hadisə ilə üzləşib. Ona “üstünü örtməzsən səni təyyarədən yerə atarıq” sözü ilə hədələyiblər. Emili İngiltərənin Birminqem şəhərindən Kanar adalarına uçmaq üçün hava limanına gedib. Bilet alan qadın gözləmədiyi davranışla rastlaşıb. Ekipaj qadının geyimini göstərib təyyarəyə belə minə bilməyəcəyini bildirib. Emili isə baş verənləri tvitterdə bütün dünyaya yayıb. Məlum olub ki, 4 nəfərlik ekipaj Emilini də, baqajını da təyyarədən çıxartmaqla hədələyiblər. Okonnor hava limanında eyni paltarla gəzişib və problemlə üzləşməyib. Onun qohumu pencəyini Emiliyə verib və qadın təyyarəyə minib. Hadisə sosial şəbəkələrdə yayıldıqdan sonra şirkət Emilidən üzr istəyib.\nLas-Veqasda da bu cür hal yaşanıb. Bir qadın həddən artıq açıq dekolteli paltar geyindiyinə görə onu təyyarəyə buraxmayıblar. Daha bir hadisə isə «American Airlines» ilə uçan sərnişinin başına gəlib. Belə ki, köynəyində ingilis dilində 4-hərfli söyüş yazıldığına görə pilot ona uçuş «dərsi verib». Sərnişindən xahiş edilib ki, «F…» sözünün üstünü örtsün. Sərnişinə köynəyi üstünə şal salmaq şərtilə uçmaq icazəsi verilib.\nSan-Fransisko Beynəlxalq Hava Limanında bir sərnişin geyiminə görə təyyarədən çıxarılaraq həbs edilib. Buna səbəb sərnişinin şalvarını beldən aşağı geyməsi olub.\nBeləliklə, göründüyü kimi, aviaşirkətlər geyim kodeksi barədə əvvəlcədən məlumat verməsələr də, müəyyən sərhədlər gözlənilir. Məlumata görə aviaşirkətlər qeyri-etik sayılan qiyafətə görə təyyarədən uzaqlaşdırılan sərnişinin pulunu qaytarırlar.\nBəs “Azərbaycan Hava Yolları”nda da belə hallara rast gəlinib? Mövzu ilə bağlı qurumla əlaqə saxladıq. Qurumdan bildirildi ki, tezliklə bununla bağlı açıqlama veriləcək.\nBəs sərnişin təyyarəsində rəsmi olaraq geyim qadağası qoyan ölkələr varmı?\nXatırladaq ki, bir neçə il öncə Səudiyyə Ərəbistanına məxsus hava yolları şirkəti belə bir qadağa qoymuşdu. Belə ki, qaydalara görə , “Saudia Airlines” təyyarəsi ilə uçan qadınlar əl və ayaqlarını örtməli, kişilər isə şortik geyinməməlidir. Bundan başqa qadınların paltarları çox şəffaf və dar da olmamalıdır. “Saudia Airlines” “dress-kod”a riayət etməyən sərnişinləri göyərtədən endirmək hüququnu özündə saxlayıb. Bu qadağa sərnişinlərin ciddi narazılığna səbəb olsa da, qadağa öz yerində qalıb.\nGeriYay aylarında üz üçün hansı prosedurlar zərərlidir? - HƏKİM DANIŞIR İrəliManikürdən əvvəl və sonra əllərinizə necə yanaşmalısınız?


Məhkəmə Trampın miqrantlarla bağlı fərmanının icrasını dayandırıb\nÇərşənbə axşamı, 4 Avqust, 2020\nEv Dünya Məhkəmə Trampın miqrantlarla bağlı fərmanının icrasını dayandırıb\nABŞ məhkəməsi prezident Donald Trampın qeyri-qanuni miqrantlarla bağlı fərmanının icrasını dayandırıb.\nReuters-in xəbərinə görə, qeyri-qanuni miqrantlara siyasi sığınacaq verilməsini məhdudlaşdıran fərmanın icrası müvəqqəti olaraq dayandırılıb.\nBildirilir ki, noyabrın 9-da elan edilmiş qərarı San-Fransiskonun dairə hakimi qəbul edib.\nHazırda fərmanın icrasının hansı müddətə dayandırıldığı bəlli deyil.\nƏvvəlki məqaləAvropa İttifaqının gələn il büdcəsi ilə bağlı razılıq əldə olunmayıb\nNövbəti məqalədəLondonda Cəmil Həsənlinin kitabı yenidən nəşr olunub\nÖlkədən pul çıxarılmasına qarşı yeni qadağa\nAzərbaycan təhsil ocaqları hansı yerdədi? – dünya reytinqi açıqlanıb\nAlmaniya Türkiyənin “İncirlik” aviabazasına sərmayə qoyacaq


“Günəşli” yatağındakı hadisəylə bağlı Dövlət Komissiyası yaradıldı – İstintaq tədbirləri də həyata keçiriləcək\n05 December 2015 - 16:07\nAPA-nın xəbərinə görə, sərəncamda qeyd edilib ki, ağır hava şəraiti və güclü qasırğa qəza yerində olan şəxslərin xilas edilməsi işlərinin aparılmasını çətinləşdirib. Buna baxmayaraq, görülmüş tədbirlər nəticəsində 32 nəfər xilas edilərək təxliyyə olunub, ilkin məlumata görə 1 nəfər həlak olub. Hazırda itkin düşənlərin axtarışı və xilas edilməsi tədbirləri davam etdirilir.\nXilasetmə işlərinin sürətləndirilməsi, aidiyyəti dövlət orqanlarının fəaliyyətinin əlaqələndirilməsi, baş vermiş qəzanın səbəblərinin araşdırılması və nəticələrinin aradan qaldırılması məqsədi ilə Dövlət Komissiyası yaradılıb.\nDövlət Komissiyasına Baş nazir Artur Rasizadə sədrlik edəcək.\nKomissiyanın üzvləri: Baş nazirin müavini Yaqub Eyyubov, Fövqəladə Hallar naziri Kəmaləddin Heydərov, Azərbaycan Respublikası Dövlət Neft Şirkətinin prezidenti Rövnəq Abdullayev, Energetika naziri Natiq Əliyev, Baş prokuror Zakir Qaralov, Daxili İşlər naziri Ramil Usubov, Milli Təhlükəsizlik nazirinin birinci müavini Mədət Quliyev, Dövlət Sərhəd Xidmətinin rəisi Elçin Quliyev, Səhiyyə naziri Oqtay Şirəliyev, Ekologiya və Təbii Sərvətlər naziri Hüseynqulu Bağırov, Maliyyə naziri Samir Şərifov, Əmək və Əhalinin Sosial Mmüdafiəsi naziri Səlim Müslümov, Dövlət Dəniz Administrasiyasının rəisi Qüdrət Qurbanov olub.\nDövlət Komissiyası itkin düşənlərin axtarışı və xilasetmə işlərinin sürətləndirilməsini təmin etməli, hadisənin baş verməsi səbəblərini və şəraitini araşdıraraq onun nəticələrinin aradan qaldırılması üçün təxirəsalınmaz tədbirlər müəyyənləşdirməli və həyata keçirməlidir.\nEyni zamanda qəza nəticəsində zərər çəkmiş şəxslərə və həlak olanların ailə üzvlərinə maddi və digər zəruri yardım göstərilməsi, xəsarət alanların müalicəsinin təmin edilməsi, qəza nəticəsində dərin dəniz özülünün yararlılıq vəziyyətinin və ona dəymiş zərərin müəyyənləşdirilməsi və görülmüş işlər barəsində Azərbaycan Prezidentinə mütəmadi məlumat vermək də tapşırılıb.


“Polis postları ləğv olunmayıb, sadəcə...“ - Vaqif Əsədovdan AÇIQLAMA » Gundelik-Baku.Com\n“Polis postlarının ləğv edilməsi və sonradan bərpa olunması barədə fikirlər əsassızdır”.\nBu sözləri Gündəlik Bakı-ya Bakı Şəhər Baş Dövlət Yol Polisi (BBDYP) İdarəsinin ictimaiyyətlə əlaqələr şöbəsinin rəisi polkovnik Vaqif Əsədov bildirib. O əlavə edib ki, sərtləşdirilmiş xüsusi karantin rejimi iyul ayının 5-nə qədər davam edəcək və bu müddət ərzində Daxili İşlər Nazirliyi (DİN) qaydalara riayət olunmasına nəzarəti həyata keçirəcək. Sadəcə postlarda aparılan xidmət indi başqa üsullarla müşayiət olunacaq.\n“Vətəndaşlar ilk növbədə bilməlidir ki, Bakı şəhərində müasir texnologiyalar quraşdırlıb. Eyni zamanda hərəkətlə bağlı icazəsi olanların siyahısı bizim sistemə köçürülüb. Bu sistem vasitəsilə də avtomatik elektron qərar verilməsi imkanı var. Biz indi qanun pozuntularını bir neçə variantda aşkarlaya bilərik. Kamera və digər texniki vasitələrlə, mobil yəni, müxtəlif ərazilərdə 1-2 saatlıq postlar qurmaqla və redylər keçirməklə. Ayrıca dislokasiya üzrə xidmət aparılan ərazidə polis əməkdaşı hərəkətdə olan nəqliyyat vasitəsini saxlayıb sənədləri yoxlayarkən hərəkətlə bağlı icazəsinin də olub-olmadığını yoxlayıb yerində protokol yaza bilər. Yəni postlar nə ləğv edilib, nə də yenidən bərpa edilib. Sadəcə nəzarət fərqli üsullarla həyata keçirilir və sərtləşdirilmiş karantin rejimi bitənədək belə davam edəcək”, - deyə Vaqif Əsədov bildirib.\nBBDYP rəsmisi həmçinin vətəndaşları qaydalara riayət etməyə çağırıb: “Vətəndaşlardan xahiş edirik ki, diqqətli olsunlar. İcazəsi olmayanlar hərəkət etməsinlər ki, cərimələnməsinlər. Cərimə bir yana, sağlamlıqları barədə düşünsünlər. Nə özləri yolxusunlar, nə də başqalarını yolxudursunlar”.\nXatırladaq ki, bir neçə gün əvvəl sərtləşdirilmiş karantin rejimi tətbiq olunan rayon və şəhərlərdə polis postları yığışdırılıb. Bu, postların ləğv olunması kimi təqdim edilib. Bu gün isə yenidən Bakının müxtəlif ərazilərində postlar qurulub.


Zəmzəm quyusunun tarixi nə zamana gedib çıxır? Azmedia.az\nDin 17 Fevral 2020, 08:01\nAzmedia.Az islam.az-a istinadən bildirir ki, nəhayət, Həzrət Mühəmməd Peyğəmbərin (s) babası Əbdülmüttəlib yeri qazıyıb Zəmzəmi tapdı. O zamandan bəri Zəmzəm içməli su quyusu kimi istifadə edilir. Cahiliyyə dövründə Məkkəyə gələn hacıları Zəmzəm suyu ilə təmin etmək şərəfli vəzifələrdən sayılırdı, bu hüquq Qüreyş qəbiləsinin böyüklərinə məxsus idi. Zəmzəm quyusu üstündən əsrlər keçməsinə baxmayaraq qurumur və bu su heyrətamiz dərəcədə safdır, həm də şəfaverici xüsusiyyətə malikdir.


Rusiyalı ekspert: 5 rayonu Azərbaycana qaytarmaq lazımdır, Qarabağdan ermənilərin qovulması yolverilməzdir\n“İşğal olunmuş beş rayon [keçmiş Dağlıq Qarabağ Muxtar Vilayətindən kənardakı ərazilər — JAMnews] qeyd-şərtsiz Azərbaycana qaytarılmalıdır, Bakı isə Türkiyənin dəstəyi ilə və ya bu dəstək olmadan onların qaytarılması üçün silahlı mübarizə aparmaq hüququna sahibdir. Amma Qarabağda etnik təmizləməyə yol vermək olmaz”, – rusiyalı analitik, İnnovasiya İnkişaf İnstitutunun İslam Tədqiqatları Şöbəsinin rəhbəri Kiril Semyonov Qarabağda eskalasiya haqda.\nSentyabrın 27-dən Dağlıq Qarabağ ətrafında və Azərbaycan-Ermənistan sərhədində hərbi əməliyyatlar davam edir. Hər iki tərəfdən həm hərbçilər, həm də dinc əhali arasında 200 nəfərdən çox insan həlak olub, minlərlə insan yaralanıb.\nQarabağ ətrafında və Azərbaycan-Ermənistan sərhədində hərbi əməliyyatlarla bağlı hər iki tərəfdən xəbərlər və reportajlar. Doqquzuncu səkkizinci günü\n“Mən Xocalı qırğını [1992-ci il fevralın 25-dən 26-a keçən gecə baş verən faciə zamanı Azərbaycan tərəfinin bildirdiyinə görə şəhərə hücum nəticəsində 600 nəfərdən çox dinc sakin öldürülüb — JAMnews] kimi hadisələrin təkrarlanması ehtimalını istisna edirəm.\nAmma erməni əhalisinə münasibətdə, o cümlədən də digər soyqırım aktlarını. Çünki 92-ci ildə müharibə faktiki dəstələrlə keçirilirdi və hər iki tərəfdən döyüşçülər nizami orduya xas xüsusiyyətlərə və hərbi intizama çox da sahib deyildilər.\n•Müaribə görüntüləri – Qarabağda döyüş bölgəsinin hər iki tərəfində kəndlərin və şəhərlərin kəndləri\n•Ermənistan və Azərbaycandan olan ekspertlər itkilərlə bağlı rəsmi statistikaya inanmırlar\nHəmçinin hesab edirəm ki, guya suriyalı döyüşçülərin cəza məqsədləri üçün muzlu olaraq tutulması,yuşaq desək, yüksək analitik səviyyə göstəricisi deyil və sırf Türkiyəni və Əsədin suriyalı rəqiblərini iblisləşdirmək məqsədi güdən təbliğata xidmət edir.\nAmma bununla yanaşı əgər bütün Dağlıq Qarabağ hərbi əməliyyatlar nəticəsində Azərbaycan qoşunları tərəfindən geri qaytarılsa, bu, yenə də etnik təmizləməyə və bu regionun bütün erməni əhalisinin tam köçməsinə və ya qovulmasına gətirib çıxaracaq. Buna da mənim qətiyyən şübhəm yoxdur. Və buna da imkan vermək olmaz.\nBuna görə də münaqişə dayandırılmalı və Dağlıq Qarabağ nizamlaması üzrə dərhal bu və ya digər qərarın yerinə yetirilməməsinə görə ciddi sanksiyaların nəzərdə ttulduğu yeni yol xəritəsinin hazırlanması üçün siqnal olmalıdır”.


“Azərbaycan dili”, “Ədəbiyyat” dərsliklərinə təsadüfi “şairlərin - yazıçıların” şeirləri, hekayələri dostluq-tanışlıq prinsipi ilə salınır…\n13 Sen. 2017 00:39\nSevinc Nuruqızı: “İndi vəziyyət belədir ki, dərsliklər üçün mətnləri ya müəlliflər özləri yazır, ya da…”\nRafiq İsmayıl: “Məni əsas narahat edən məsələlərdən biri dərsliklərə salınan əsərlərin...”\nGünümüzün real və acınacaqlı problemlərindən biri dərsliklərlə bağlıdır. Bu acınacaqlı hal humanitar dərsliklərin tərtibində xüsusilə müşahidə olunur. İbtidai siniflər üçün “Azərbaycan dili” və yuxarı siniflər üçün isə “Ədəbiyyat” dərsliklərinə heç kəsin tanımadığı, ədəbi mühitin qəbul etmədiyi, “imzalar içində imzası” olmayan şair və nasirlərin şeirlərinin, hekayələrinin salınması faktı həm müəllimləri, həm valideynləri, həm də ictimaiyyət nümayəndələrini, ziyalıları ciddi narahat edir.\nDərslik elə bir vasitədir ki, onlar şagirdlərə bilik, məlumat verir, onların dünyagörüşünü formalaşdırır, həyata hazırlayır. Amma dərslikdə qüsur, nöqsan olanda bu, övladlarımızın gələcək üçün natamam yetişməsinə səbəb olur.\n“Azərbaycan dili” və “Ədəbiyyat” dərsliklərinə salınan mətnlərin hamısı olmasa da, xeyli hissəsi təsadüfi insanlara aiddir. Çox təəssüf ki, son vaxtlar dərsliklərin hazırlanması işi Təhsil Nazirliyi tərəfindən həyata keçirilmir. Ayrı-ayrı müəlliflər dərsliklər yazır, bu dərsliklər ya müəlliflər, ya da nəşriyyatlar tərəfindən nazirliyin keçirdiyi dərslik tenderinə çıxarılır, oradan dərslik üçün yararlı olanlar seçilir və təsdiqlənir. Bu da o deməkdir ki, dərsliyə hansı şair və yazıçının əsərinin, şeir və hekayəsinin salınması məsələsi dərslik müəlliflərinin vicdanına qalır. Nə gizlədək, onların da çoxu tanınmış, ədəbi aləmdə öz sözünü demiş, imzasını təsdiqləmiş şair və nasirlərin əsərlərinə göz yumub, tanış-bilişlərinin, ətraflarında olan adamların, qohumlarının şeir və hekayələrini dərsliklərə daxil edib beyin döyən mətnləri şagirdlərə həzm etdirmək istəyirlər. Bu da böyük çətinliklər yaradır. Şagirdlər mətnləri qavramaqda, öyrənməkdə çətinliklə üzləşirlər, mətni təhlil etməkdən isə danışmağa dəyməz. Dərslik dövlətin əhəmiyyətli strateji məsələlərindən biridir və buna vicdanla yanaşmaq tələb olunur. Azərbaycan uşaq ədəbiyyatının elə gözəl örnəkləri var ki, onlar dərsliklərə salınsa, daha böyük effekt verməzmi? Yaxud dünya ədəbiyyatının gözəl nümunələri uşaqlarımıza öyrədilsə, bunun nəyi pis olar? Yazılı ədəbiyyat da həmçinin. Təsəvvür edin ki, Əliağa Vahid kimi görkəmli şairin əsərlərini “Ədəbiyyat” dərsliklərinə salmağa qısqanclıq göstərən dərslik müəllifləri dost-tanışlarının, yaxınlarının cızma-qaralarını dərsliklərə salırlar. Etika naminə nə dərslik müəlliflərinin adını çəkirik, nə də dərsliklərə salınan cızma-qaraçıların. Doğrudur, Azərbaycan ədəbiyyatının görkəmli simalarının da əsərləri dərsliklərdə yer alır. Ancaq onların yanında təsadüfi adamların da şeir və hekayələrinin olması doğrudan da gülünc görünür. Ədəbiyyat həmişə ədaləti, haqqı təbliğ edib, amma təsadüfi müəlliflərin yazıları şagirdləri ədəbiyyata elə də bağlamır.\nDərsliklərə heç kəsin tanımadığı adamların şeir və hekayələrinin salınmasının ciddi fakt olduğunu deyən uşaq yazıçısı Sevinc Nuruqızı hesab edir ki, bu gün Azərbaycanda əsərləri dərslik üçün yararlı olan yazıçı və şairlər az deyil: “Təəssüf ki, bu problem mövcuddur. Bu məni də ağrıdan məsələlərdən biridir. Dərslik tərtib edən insanlar əsərlərini bura saldıqları şair və yazıçının ədəbi ictimaiyyətdə tanınmasını, yazısının şagirdlərin marağına səbəb olub-olmayacağını yaxşı düşünməlidir. Bilirsiniz, indi vəziyyət belədir ki, dərsliklər üçün mətnləri ya müəlliflər özləri yazır, ya da tanışının, yaxınının şeir və hekayələrini dərsliyə salır. Bu da normal əsərlər olmadığı üçün, uşaqlar onu qavramaqda çətinlik çəkirlər. Dərslik ən həssas bir sahədir. Bura Azərbaycan və dünya ədəbiyyatının gözəl nümunələrini salmaq lazımdır. Elə müasir dövrdə də şagirdlərin marağına səbəb olan şeir və hekayələr yazan şairlər, yazıçılar var. Bu məsələyə barmaqarası yanaşmaq lazım deyil. Mətn normal olmayanda uşaqlar onu qavramaqda çətinlik çəkir”.\nDərslik mütəxəssisi Rafiq İsmayıl mövzu ilə əlaqədar “Bakı-Xəbər”ə açıqlamasında bildirdi ki, dərslik müəllifini nazirlik seçmir, dərsliklər tenderlər vasitəsilə seçilir: “Bilirsiniz, indi orta məktəb dərsliklərinin məqsədi, yönü dəyişib. Hazırda dərsliyə salınan əsərləri seçərkən tanınmış müəlliflərə deyil, yaxşı əsərə üstünlük verilir. Yəni qayda budur. Ola bilər ki, yaxşı yazıçıdır, şairdir, amma şeiri, hekayəsi dərslik üçün deyil. Məni əsas narahat edən məsələlərdən biri dərsliklərə salınan əsərlərin yaş qruplarına uyğun gəlməməsi və müasir tələblərə cavab verə bilməməsidir. Ədəbiyyat dərsliyinin məqsədi şagirdlərdə mənəvi-estetik zövqü formalaşdırmaq, təfəkkürünü inkişaf etdirmək, biliyini genişləndirmək, təhlil qabiliyyətini artırmaqdır. Sizin dediyiniz təsadüfi şair və yazıçılara gəlincə, bu fakt müşahidə edilir. Bəzi müəlliflər tanış-bilişlərinin də hekayə və şeirlərini dərsliyə salır. Bu yolverilməzdir. “Ədəbiyyat” dərsliyi tərtib edilərkən 50-50-yə götürülməlidir. Yəni dərsliklərə 50 faiz Azərbaycan ədəbiyyatından, 50 faiz də dünya ədəbiyyatından salınmalıdır. Bu, uşaqların dünyagörüşünün formalaşmasına, biliklərinin artmasına səbəb olur”.


Azərbaycan və Belarus müdafiə nazirlərinin görüşü olub - Press.az\nMüdafiə naziri general-polkovnik Zakir Həsənov mayın 18-də Azərbaycanda rəsmi səfərdə olan Belarusun müdafiə naziri general-leytenant Viktor Xreninin rəhbərlik etdiyi nümayəndə heyəti ilə görüşüb.\nBu barədə Press.az-a Müdafiə Nazirliyindən məlumat verilib.\nSonra Müdafiə Nazirliyində rəsmi qarşılanma mərasimi keçirilib.\nQonaq fəxri qarovul dəstəsinin önündən keçib, hər iki ölkənin dövlət himnləri səsləndirilib və protokola uyğun olaraq “Şərəf kitabı” imzalanıb.\nGeneral-polkovnik Z.Həsənov bildirib ki, Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin komandanlığı altında əks-həmlə əməliyyatı ilə başlayan Vətən müharibəsi Azərbaycan Ordusunun şanlı Qələbəsi ilə başa çatdı və torpaqlarımız işğaldan azad edildi. Azərbaycan Ordusu tərəfindən keçirilmiş uğurlu hərbi əməliyyatlar haqqında qonağa məlumat verən nazir 44 gün davam edən müharibə dövründə Belarusun tutduğu mövqeyə görə də həmkarına minnətdarlığını bildirib.\nPrezident İlham Əliyev və Mehriban Əliyeva Füzuliyə səfərə ediblər\nAzərbaycanın növbəti mühüm diplomatik nailiyyət


Azərbaycanın Gürcüstandan idxal etdiyi elektrik enerjisinin həcmi 10 dəfə artıb » Etatist.com internet qəzeti\nBu göstərici ötən ilin analoji dövrü ilə müqayisədə 13,5% azdır\nBu ilin yanvar-aprel aylarında Gürcüstan Azərbaycandan 480 mln. 13 min kv/saat elektrik enerjisi idxal edib.\nAPA-nın yerli bürosunun “Gürcüstanın elektrik enerjisi sisteminin kommersiya operatoru”na (ESCO) istinadən verdiyi xəbərə görə bu göstərici ötən ilin analoji dövrü ilə müqayisədə 13,5% azdır.\nHesabat dövründə qonşu ölkə Rusiyadan 17,8 mln. kv/saat, Ermənistandan 7 mln. 577 min mln. kv/saat, Türkiyədən isə 36 mln. 488 min mln. kv/saat elektrik enerjisi idxal edib.\nGürcüstandan Azərbaycana isə elektrik enerjisinin ixracı yalnız aprel ayında həyata keçirilib. İxrac olunmuş elektrik enerjisinin həcmi 1 mln. 403 min kv/saat təşkil edib ki, bu da ötən ilin yanvar-aprel ayları ilə müqayisədə 10,34 dəfə çoxdur.\nÖtən ay qonşu ölkədən Rusiyaya 23 mln. 446 min kv/saat, Ermənistana isə 36 mln. 874 min kv/saat elektrik enerjisi ixrac olunub.